open-index/open-wikipedia-markdown huggingface dataset:
單車

**單車**（**Bicycle**），又叫**雙轆車**、**雙輪車**、**腳車**、**自行車**，係兩轆嘅腳踏車，人力踩郁，需要少少平衡力先可以踩。

而用單車就叫**踩單車**。踩單車嘅人就係**單車手**，而參與單車比賽嘅就係**單車選手**。

## 簡史
### 由槪念到兩輪木馬

最早追溯到十五世紀，已經有「騎住一部兩轆車作代步」嘅槪念圖。例如達文西嘅學生Gian Giacomo Caprotti da Oreno喺1493年畫嘅設計圖。但一般相信，1817年至1818年之間德國人Karl Drais男爵發明嘅Laufmaschine先至係單車嘅始祖。但係呢種兩輪木馬並無傳動裝置，要靠騎手雙腳撐地推郁架車。

### 1830年代

第一部真正靠騎手踩腳踏帶動車轆轉動嘅單車應該係蘇格蘭人Kirkpatrick Macmillan嘅後輪驅動單車。呢部單車以一系列踏板同槓桿構成傳動系統，同現代以鍊條傳動嘅單車好唔同。

### 前輪驅動以及Penny-farthing

File:1937 George VI penny.jpg|Penny
File:Farthing 1946 GeorgeVI Wren.JPG|Farthing
File:Lallement-serpentine-velocipede.gif|Pierre Lallement's Pedal Machine
File:Velocipede_for_Ladies.png|Pickering and Davis's pedal-bicycle for ladies
File:Ordinary_bicycle01.jpg|Penny-farthing


1860年代至1890年代期間，流行前輪驅動嘅單車。由於前輪直徑直接影響騎手每踩腳踏一圈單車前進嘅距離，所以單車前輪越嚟越大。由於前輪比後輪大好多，尤如將當時英國兩款硬幣（Penny同Farthing）擺埋一齊咁，所以呢類單車叫 Penny-farthing。

高重心帶嚟安全問題，騎手一旦炒車會受重傷，所以當時踩單車係一項攞條命嚟較飛嘅玩意。

### 「安全單車」同其後

File:1888_Rover_Safety_Bicycle_Coventry_Transport_Museum.jpg|博物館中嘅 Rover
File:L-Hochrad.png|Penny-farthing vs Rover
File:Bicycle evolution-numbers.svg|單車進化圖


1885年，英國人John Kemp Starley將旗下生產嘅單車改用鍊條同齒輪嚟驅動、又裝配直徑統一嘅前後轆；新設計單車以 "Rover" 之名推出市場，反應熱烈。由於比起 Penny-farthing，"Rover" 踩起嚟較為安全穩定，所以後嚟 "Rover" 單車被稱為「安全單車」。

1888年，蘇格蘭人John Boyd Dunlop發明咗充氣式車胎，令行車舒適性大增。

因為踩單車唔再係玩命嘅危險玩意，單車活動亦開始普及。

十九世紀末至二十世紀初，斜躺單車（Recumbent bicycle）面世，由於呢種單車喺風阻以及車手發力等各方面都具有優勢，以至國際單車聯會（Union Cycliste Internationale，UCI）喺1934年禁止呢類單車參賽。

1910年代，單車變速器面世。

## 單車基本結構

一架典型單車嘅基本結構包括車架、傳動系統（包括車轆、外內輪胎、腳踏、單車鍊、齒輪）、燮位 / 座椅、制動系統、手柄，成個結構組合由 1885年第一部有鏈單車出現之後冇乜變過
。不過𠵱家嘅設計細節上已經改進咗好多，好似用電腦幫手設計；現代物料（鈦，碳纖維）；個人化、特別用途設計等。

單車響歷史上有佢嘅影嚮力，無論喺文化或者工業嘅範疇。早期嘅造單車用當時嘅技術，家下研究、設計、造單車嘅科技唔單止用咗現代嘅技術，重提出啲嶄新嘅概念。

## 單車用途及種類

File:Giant bike that Alexander Vinokourov used 20060203.jpg|公路單車
File:Brosen city bicycle.jpg|實用單車
File:Left side of Flying Pigeon.jpg|中國天津飛鴿PA-02單車
File:Reiserad-beladen.jpg|旅行單車
File:BMC TF01 2012.jpg|山地單車
File:Oldingbicycle(2009.09.10).JPG|摺疊單車
File:BMX bicycle.JPG|BMX
File:Corsa bacchetta.jpg|鈄躺單車
File:Bicycle performance in Macau.jpg|單車表演


單車最先響 19世紀嘅歐洲出現；到咗而家，全世界嘅單車有成十億架。係世界各地主要嘅交通運輸工具，好似中國大陸同荷蘭咁。踩單車作為消閒活動亦大受歡迎，單車嘅其他用途有：畀細路玩、運動（keep fit）、速遞員送速遞、郵差派信、警察巡邏、緊急醫療、軍事用途、單車比賽……

今日嘅單車，因應唔同嘅用途而發展出唔同類型嘅單車。例如室內場地競賽單車、公路賽單車、山地單車、貨運單車等等。

### 電動單車

單車嘅動力係人用腳踩，即係人力。為咗唔使踩咗咁辛苦或者慳力，有人就將細型嘅電動摩打安喺單車之上，提供有限嘅動力，電動摩打同電池一般好細同唔起眼，同普通嘅單車差唔多。

## 震骨車
震骨車（或者叫骨震車）係一個1860年代嘅名，指第一種真係有單車嘅腳踏，製造商叫佢哋做velocipedes。「震骨車」指嘅係非常唔舒服嘅踩車感受，因為佢哋用咗硬嘅熟鐵車架同埋木製嘅車轆，車轆仲有鐵製嘅車軚。

### 歷史

所謂嘅「震骨車」喺1860年代喺法國發明，第一間整嘅公司係Michaux公司，由1867年到1869年 ，嗰陣時係第一次單車熱潮單車熱潮嘅時候。嗰段時間，好多其他人都學人整震骨車。喺1869年夏天之後，震骨車就開始唔受歡迎，喺1870年俾另一種單車換走，嗰種單車叫做「ordinary」、「high-wheel」或者「便士單車」。

而家好少有原裝嘅震骨車剩低，大部分喺第一次世界大戰期間都俾人熔咗佢變廢鐵。 間唔中出現嘅震骨車價錢都好貴，通常賣到五千蚊美金左右。

### 設計
震骨車嘅結構同Dandy horse好似：木製車轆，鐵車軚，同埋熟鐵嘅框架。正如個名暗示，震骨車真係勁唔舒服，但係都叫做舒服咗啲啲，因為佢哋用咗一條長而扁平嘅彈簧嚟支撐鞍座，吸收咗爛路嘅震盪。震骨車仲有制動器，一個金屬槓桿，用一個金屬槓桿，將塊木墊壓落後轆度。前轆嘅車軸喺潤滑嘅青銅軸承入面轉，有啲仲整咗細細個潤滑油箱，可以將浸咗油嘅羊毛啲油吸入軸承，令佢哋轉得順啲。就好似高轆單車喺19世紀後期開始興起咁，震骨車都係前轆驅動，但係比較起嚟，佢哋嘅車轆細啲（得嗰1米左右），而且都幾重，輕型型號都重或者仲重。

File:Boneshaker, European, circa 1868.JPG|歐洲「震骨車」單車，約1868年。
File:Velocipede Michaux-1.jpg|Michaux 震骨車有條直嘅下管同埋羹制。
File:Estonian Sports Museum.jpg|便士單車，喺愛沙尼亞體育及奧林匹克博物館（塔爾圖，愛沙尼亞）。


## 參考

## 睇埋

* 單車徑
* 三輪車
粵劇劇團一覽

**[[粵劇]]劇團一覽**

## 香港
* 舒藝雅舍粵劇團、太平劇團、萬年青劇團、覺先聲劇團、雛鳳鳴劇團、仙鳳鳴粵劇團、新東亞粵劇團
* 錦添花劇團、錦鳳屏劇團、國星粵劇團、錦麗華劇團、精英粵劇團、豐華粵劇團、鳴芝聲劇團
* 鳳和鳴劇團
* 龍嘉鳳劇團、龍騰燕劇團、龍嘉詠劇團、龍飛劇團、永光明劇團、香港青苗粵劇團
* 劍心粵劇團
* 慶鳳鳴劇團、劍新聲劇團、朗暉粵劇團、貫天劇團、千粵劇團、鳳求凰劇團、好兆年劇團、新群英劇團、錦陞輝劇團、日月星劇團、彩龍鳳劇團、心美粵劇團、鴻運劇團、纓華粵劇團、大群英劇團、麗晶粵劇團、玲瓏粵劇團
* 聾人粵劇團

## 廣東
* 大羅天劇團、人壽年劇團、梨園樂劇團、新中華劇團
* 廣州粵劇團、廣州紅豆粵劇團、佛山市青年粵劇團、佛山市瓊花粵劇團、廣東吳川市粵劇團、珠海粵劇團、深圳粵劇團、湛江小孔雀粵劇團、肇慶市粵劇團
* 紅線女藝術中心

## 澳門
* 澳門群聲曲藝會
* 澳門鳳聲粵劇曲藝促進會

## 其他
* 新加坡丹戎巴葛民眾俱樂部粵劇團
* 新加坡八合會館
* 新加坡敦煌劇坊
粵劇編劇一覽

以下係粵劇編劇名家一覽，據粵拼首字母順序分類：

**A**
: 區公偉、歐陽叔亮、歐漢抉

**B**
: 白玉堂、鮑少莊

**C**
: 陳公貫、陳天縱、陳文彬、陳甘棠、陳劍仇、陳醒漢、陳鐵軍、蔡沃腴、徐若呆、程鐵郎

**D**
: 鄧英

**F**
: 方森、馮公綽、馮志芬、馮顯洲

**G**
: 郭文泰、姜少俠、姜魂俠

**J**
: 任護花、袁準、葉次孫

**K**
: 葵了緣、鄺達卿

**L**
: 李公健、李少雲、李文申、李仙農、李海泉、李鑒潮、林仙根、梁金堂、梁垣三、梁啟超、梁夢、勞緯孟、劉華東、劉震秋、劉髯公、黎少偉、黎鳳緣、黎露初、靚少佳、靚次伯、盧有容、盧墊峰、駱錦卿、呂衛衡、羅劍虹、雷殛異

**M**
: 馬師曾、馬騰蛟、麥嘯霞、莫致詳、聞譽可、繆劍神

**N**
: 南海十三郎、吳一笑

**P**
: 龐一鳳

**S**
: 薛覺先、舒仲芙、宋華曼、新靚就

**T**
: 譚師曼、陶志聰、唐雪卿、唐滌生

**W**
: 王心帆、黃不廢、黃魯逸

**Z**
: 謝唯一、張始明、張飄飄、朱晦隱、曾三多
情濃大地

《**情濃大地**》（）係香港無綫電視喺1995年推出嘅一部電視劇，喺1995年4月3號至4月28號首播，共20集，由劉仕裕監製。主題曲《故地濃情》及插曲《愛得不夠》都由何家勁主唱。

## 演員
主要演員：
*羅嘉良*飾*方樹根
*周海媚*飾*劉亞彩
*張兆輝*飾*關天蔭(關學儒嘅第二嗰仔)
*關海山*飾*關學儒
*艾　威*飾*關天福(關學儒嗰大仔)
*崔嘉寶*飾*趙若蘭(關天福嗰老婆)
其他演員：
*蔣文端*飾*關雙雙(關學儒嗰細女)
*梁葆貞*飾*蔡淑賢
*郭少芸*飾*鍾婉珊
*劉　江*飾*方貴祥
*李麗麗*飾*阿瑛
*陳佩珊*飾*方立春(方樹根嗰細妹)
*伍衛國*飾*彩父
*陳美琪*飾*彩母
*吳麗珠
*馮素波*飾*關家家傭
*吳麗珠
*王維德
粵劇劇目表

**[[粵劇]]劇目表**（跟粵拼嘅次序嚟排列）
__NOTOC__
B C D F G H J K L M N  P S T  W Z
------------

## B
* 白兔會
* 白蛇傳
* 白門樓
* 白蛇傳之遊湖
* 百里奚會妻
* 班定遠平西域
* 別館盟心
* 寶蓮燈
* 碧海狂僧
* 伯牙碎琴

## C
* 釵頭鳳
* 賊王子
* 賊王子巧遇情僧
* 妻嬌郎更嬌
* 陳橋兵變
* 秦香蓮
* 清宮遺恨
* 情僧偷到瀟湘館
* 長阪坡
* 曹操下皖城
* 曹操與楊修
* 穿金寶扇

## D
* 大鬧廣昌隆
* 大鬧養閑堂
* 大鬧御勾欄
* 大破朱仙鎮
* 狄青夜闖三關
* 狄青與襄陽公主
* 帝女花
* 竇娥冤 (又稱六月飛霜)
* 蝶影紅梨記
* 定軍山
* 黛玉歸天
* 貂蟬拜月
* 單刀會
* 刁蠻宮主戇駙馬
* 踏雪尋梅

## F
* 風雨同舟
* 鳳閣恩仇未了情
* 鳳儀亭
* 鳳儀亭訴苦
* 粉面十三郎
* 火網焚宮十四年
* 火燒博望坡
* 火燒赤壁
* 花月影
* 花田八喜
* 花蕊夫人
* 花染狀元紅
* 苦鳳鶯憐

## G
* 關公送嫂
* 觀音得道，香花山大賀壽
* 閨留學廣
* 孤寒種懺悔
* 鏡花緣
* 荊釵記
* 荊軻剌秦皇
* 佳偶天成
* 舉獅觀圖

## H
* 紅了櫻桃碎了心
* 紅樓夢
* 漢武帝夢會衛夫人
* 客途秋恨

## J
如用劉錫祥拼音，下面嘅名會響 Y 之下

* 泣荊花
* 燕子樓
* 夜吊秋喜
* 夜吊白芙蓉
* 夜戰馬超
* 夜斬龍詛
* 燕歸人未歸
* 胭脂巷口故人來
* 睿王與莊妃
* 英烈劍中劍
* 英雄叛國
* 陰陽判
* 玉面參軍
* 楊二舍化緣
* 月下釋貂蟬

## K
* 乾坤鏡

## L
* 六國大封相
* 李後主
* 李密陳情
* 柳毅傳書
* 洛水情夢
* 荔枝換絳桃
* 梁祝
* 攔江截斗
* 落霞孤鶩
* 樂毅下齊城
* 拉郎配

## M
* 牡丹亭驚夢
* 穆桂英大破洪州
* 穆桂英下山
* 盲公問米
* 夢會太湖
* 夢斷香銷四十年
* 文姬歸漢
* 萬世流芳張玉喬
* 萬惡淫為首
* 無情寶劍有情天
* 舞台春色

## N
* 南宋鴛鴦鏡
* 南唐殘夢
* 五郎出家
* 五郎救弟
* 五虎平南(段紅玉)
* 雅雀如何作鳳凰
* 岳飛班師

## P
* 平貴別窯
* 蟠龍令
* 琵琶行
* 琵琶怨

## S
* 三笑姻緣
* 三英戰呂布
* 三打王英
* 三審玉堂春
* 三娘教子
* 三盜九龍杯
* 三借芭蕉扇
* 三氣白牡丹
* 三伯爵
* 三祭鐵丘墳
* 三擒三放
* 三官堂(陳世美)
* 山東響馬
* 水淹七軍
* 沙陀借兵
* 西樓錯夢
* 西河會
* 倩女離魂
* 新白金龍
* 隋宮十載菱花夢
* 獅吼記
* 審死官 (大戲)
* 蘇武牧羊

## T
* 唐明皇與楊貴妃
* 唐伯虎點秋香
* 桃花扇
* 鐵馬銀婚

## W
* 王老虎搶親
* 胡不歸
* 魂夢繞山河
* 活命金牌
* 黃蕭養回頭
* 黃鶴樓
* 黃飛虎反五關
* 華容道

## Z
如用劉錫祥拼音，下面嘅名會響 Ch 之下
* 再世紅梅記
* 張羽煮海
* 蔣幹盜書
* 醉打金枝
* 醉打韓通
* 醉斬鄭恩
* 章台柳
* 摘纓會
* 紫釵記
* 紫鳳樓
* 趙子龍催歸
* 趙氏孤兒
* 朱買臣
* 周姑娘放腳
* 昭君出塞
* 左慈戲曹
筲箕灣

**筲箕灣**（；；灣舊讀環，今讀彎，所以有時誤寫**筲箕環**；明音記**稍箕灣**）位於香港島嘅中心北岸嘅東便，係香港最早開發嘅地區之一。開埠之前，已經有漁民喺呢個海灣度住。地區行政上，筲箕灣係屬於東區。

## 史
大明《粵大記》中記有**稍箕灣**，相信明代之時已有人住。

筲箕灣喺英國未得到香港之前，已有人住。因為呢處啱避風舶船，有好多水上人住響艇度。而岸邊亦有好多舖，一面供給水上人日用品，而另一方面水上人賣海產畀岸上居民。因而係個市集。1865年香港政府統計，筲箕灣有603隻船，307間屋同舖，規模相當大。香港早年有好多海賊，佢哋打劫商船，會響筲箕灣賣賊贓。

雖然家下有唔少傳筲箕灣舊稱餓人灣，之但係1865年香港政府統計，係將兩者分開。況且大明時已有記有筲箕灣，呢個傳說係唔係咁對路。

## 諺語
「英雄淪落筲箕灣，不知何時到中環」，為早年一句彥語，意喻筲箕灣一地相當隔涉。

## 出名地方

* 筲箕灣東大街
* 香港筲箕灣崇真堂
* 筲箕灣譚公廟
* 筲箕灣天后廟
* 筲箕灣城隍廟
* 筲箕灣魚類批發市場
* 香港海防博物館

## 公共房屋

#### 公共屋邨
* 明華大廈
* 耀東邨
* 愛東邨

#### 居屋屋苑
* 東駿苑
* 東盛苑
* 東旭苑
* 東濤苑
* 愛蝶灣

## 學校

### 專上學院

*香港藝術學院

### 中學
*聖馬可中學
*慈幼英文學校 (中學部)
*筲箕灣官立中學
*筲箕灣東官立中學

### 小學
*筲箕灣崇真學校
*慈幼英文學校 (小學部)
*筲箕灣官立小學
*聖馬可小學
*勵志會梁李秀娛紀念小學
*香港中國婦女會丘佐榮學校
*中華基督教會基灣小學 (愛蝶灣)
*中華基督教會基灣小學
*愛秩序灣官立小學

## 交通
### 交通幹道
* 東區走廊
* 筲箕灣道
* 柴灣道

### 途經嘅公共交通服務

## 睇埋
* 東區 (香港)
* 鰂魚涌
* 西灣河
* 鯉景灣
* 愛秩序灣
* 阿公岩
* 杏花邨
* 柴灣
鬼火

**鬼火**，啲火出自死屍，藍與綠之間噉色。說文叫**粦**，卽**燐火**或**磷火**，又叫**青燐**或**青磷**。唔太光，夜晚嗰陣會顯眼啲，查實日頭都有，不過難睇到啫。多數係春天至夏天出現，喺落完雨後零舍常見。現代認，一係生物螢火，為有機物放出氣體燒着，燒着碳氫化合物，好似甲烷咁，又或磷化氫同聯膦咁。磷化氫燒着得嗰攝氏三十八度，可謂冷火。

以前有種種講法。說文就咁講，「粦。鬼火也。兵死及馬牛之血爲粦。」博物志再補充話，「戰鬭死亡之處有人馬血、積年爲粦、著地入草木、如霜露不可見。有觸者、著人體便有光、拂拭卽散無數。」古人觀察推論，打仗時死人死牛死馬，佢哋啲血，過好多年就會變鬼火。金文之中，上便米字實情寫炎，下便舛指人腳，亦好似人周圍有點點火咁，後世寫做燐。

現代話化學元素磷，實情借字，講鬼火中有呢種元素。磷字本義講山石水清。

日本話鬼火，怪火來嘅，浮下浮下，生靈死後，靈隨怨念而生，動物都有。

西方就話喺澤地見到，荒野見到。然而民間傳說同鬼扯上關係，相信觀察自墓葬，好似引路去陰間咁。

現今好難見到鬼火，皆因人住地方周圍，清走好多澤地，無嗰啲有機物。

## 文
鬼火讀。

。

## 外型
一般都係青色嘅，但係都會有青白色、紅色、藍色同埋黃色。如果講體積，有好似人咁大隻，亦都有好似粒米咁。

鬼火有時會一隻一隻咁出現，都會有次會幾隻幾隻，重會有廿幾三十隻咁出現。

## 地點
大部份見到嘅鬼火都係响墳墓附近見到。但係喺水邊、森林、草地都會出現鬼火。亦都有少部份喺城市、街上出現。

## 來源
人或第啲動物嘅身體含磷，屍體腐爛嗰陣，會產生磷化氫，周邊氣溫高啲，磷化氫同空氣中自燃，化成鬼火。夏天氣溫高啲，出現嘅機會多啲。

## 睇埋
*鬼魂
*仙子

## 攷
孔子鳥

**孔子鳥**（，或者根據佢嘅拉丁文音譯做**孔夫子鳥**）係一種古鳥屬，佢嘅化石遺跡響中國遼寧省北票市嘅熱河組，即係四合屯同埋李八郎溝等白堊紀時期嘅沉積岩裏面發現嘅。響而家公開嘅化石標本裏面，佢嘅骨骼結構好完整，有清晰嘅羽毛印跡。呢啲咁嘅事實令到孔子鳥變成最出名嘅中生代鳥。根據佢嘅出土嘅地點地質形成史推斷，呢種鳥生活響距離而家1.25到1.1億年左右，即係西方學者所講嘅白堊紀早期同埋中國學者講嘅晚侏羅世。孔子鳥係目前已知最早擁有無齒角質喙部嘅鳥類。孔子鳥係用孔子嚟命名。
不漏洞拉

**漏洞拉**，音譯自越南話「／**抔頭自𠉞**」（IPA：//），又譯做「**漏洞拉**」（因為越南部分方言），係1988年香港政府向越南船民播出嘅越南話宣傳聲帶開頭嘅四個音節，係「由而家開始」嘅意思。呢段廣播講番港府對越南船民已經實施咗甄別政策，當年呢段廣播由香港電台負責播出。

廣播頭尾兩段係用粵語讀番越南話嘅內容，由已故資深播音藝員鍾偉明讀出。中段嘅越南文廣播，據說由一位當時被遣返越南船民旁白。

由於嗰段廣播嘅播放次數都幾頻密，頭嗰四個音節就成為咗唔少香港人背得出嘅越南話。響香港嘅電視節目推波助瀾之下，原本意思係「由而家開始」嘅「不漏洞拉」現時一般會被用嚟戲稱越南人，甚至帶有歧視嘅意味。

## 原文及翻譯

嗰陣時有香港人將呢段越南話用廣東話諧音寫咗下面呢段嘢：

呢段嘢如果用粵音讀出嚟，聽起嚟同原文嘅越南話廣播係好似嘅。

較為接近嘅讀音：

### 照字面翻譯越南文
以下係將段錄音裡面嗰段越南文照字面譯做書面語。

### 照意思翻譯越南文
由而家開始，香港已經對越南船民實施新嘅政策。從此以後，所有因為經濟問題以船民身份設法想入香港嘅人，將會當做非法入境嘅。非法入境者唔會有任何移民去第三國嘅可能，渠哋會被監禁同埋等俾人遣返返越南。

## 流行文化
### 2003[[非典型肺炎]]版
2003年，香港爆發非典型肺炎（SARS），當年藝人葛民輝曾經依照呢段廣播，二次創作咗一段港版嘅惡搞版本，並喺SARS期間於商業電台播出。文中香港同越南兩者嘅角色倒轉咗，旨在諷刺當年嘅船民廣播，同時亦為當時死寂嘅香港社會帶嚟一絲幽默。
好人文化

**好人文化**係1990年代之後響社會發展出黎嘅一種互聯網文化裏面嘅次文化，同溝仔溝女問題相關，亦都同網絡文化裏面嘅「去死去死團」有啲關係，亦唔包括操行。

好人文化嘅典故係女仔經常都用「你真係個好人嚟咖，我相信你可以搵到比我更好嘅女仔喎」、「雖然你份人真係幾好，但係我地...」呢啲咁嘅藉口去拒絕男仔嘅追求，因此衍生出「好人」嘅講法，意思就即係「對一個女仔交出真心但被拒絕嘅男仔」。
外國口音症候群

**外國口音症候群**（）係一種臨床上極少見到嘅病癥，患者通常帶有嚴重嘅腦損傷，好似中風咁。

呢種病會令到患者講緊母語嗰陣好似帶住外國口音咁，譬如：一個美國人可能講嘢時帶住法國口音。呢樣嘢聽落好似愚人節笑話，但係响全世界已經發現咗廿幾個患者。

## 相關書本
* 
* 
*
米奇老鼠

**米奇老鼠**（；；），中國譯做**米老鼠**，係一隻擬人化嘅黑色老鼠，一般係着住紅色短褲、黃色大鞋同埋白色手套。1928年係和路·迪士尼聯手響迪士尼工作室創作出嚟嘅卡通角色。

米老鼠1928年11月18號喺電影《》上第一次正式登場，作為迪士尼公司嘅官方吉祥物，米奇老鼠係世界上最出名嘅動畫角色之一。

米奇老鼠嘅女友係米妮老鼠。

## 註

## 睇埋
* 唐老鴨
丁蟹效應

**丁蟹效應**又叫做**秋官效應**，係香港股票市場嘅一個奇離現象。

呢個現象嘅內容，係當由香港電視演員鄭少秋（綽號「秋官」）主演嘅電視劇播出街之後，股票市場就會突然間狂瀉。從經濟理論上嚟講，呢樣嘢都係咁啱得咁巧；但係，仍有唔少人認為丁蟹效應係真有其事，甚至連跨國證券經紀里昂證券都曾經喺2004年3月為呢樣嘢發表研究報告，令到呢個現象受到一啲其他國家嘅投資者認識。

## 攷

## 睇埋
*大時代 (香港電視劇)
*丁蟹
*自我實現預言

類:香港都市傳說
昌迪加爾

**昌迪加爾**（旁遮普語：ਚੰਡੀਗੜ੍ਹ，印地文：चंडीगढ़，，）同時兼任旁遮普邦同埋哈里亞納邦兩個邦嘅首府，但係又唔屬於嗰兩個邦嘅任何一個，而係作為印度嘅一個聯邦屬地由中央政府直接管轄。昌迪加爾係一座規劃城市，市內街道係方格嘅形狀。

## 出面網頁
*
皇后像廣場

**皇后像廣場**響香港島中環，係香港一個歷史悠久嘅公眾廣場，曾經有維多利亞女王銅像，全盛時期成個廣場有9個銅像，不過而家皇后像廣場已經冇任何皇后或者女皇嘅銅像，只係有一個紀念銀行家昃臣嘅銅像。

至於個女皇銅像，喺三年零八個月嘅時候，被人搶咗去日本，之後再搵返嚟香港，家吓放咗係銅鑼灣嘅維多利亞公園正面處。

皇后像廣場原名**中央廣場**，1897年政府將廣場改用而家個名。中文名入面「皇后」呢個詞實際係政府官員將英文「女王」一詞「Queen」誤譯而嚟。而英文名就只係用「Statue」代表女皇嘅銅像，亦因為噉，唔知情嘅外地人士會誤以為皇后像廣場係得名自昃臣嘅銅像。

昃臣銅像嘅底座本嚟企高石台，後尾改成三角尖底嘅低石台。坊間傳說指呢個改動係同1960年代到1970年代嘅神秘失蹤案有關，將失蹤案歸咎係「昃臣銅像由高台落嚟」，所以先至修改底座設計「封印」銅像。
頭條日報

《**頭條日報**》（**Headline Daily**）響2005年7月11號由星島新聞集團正式創辦，係香港繼都市日報之後，第二份響香港大發行量出版免費報紙，亦係星島新聞集團出版嘅第一份免費報紙。佢會響每個工作日（禮拜一到禮拜五，公眾假期除外）朝早響全港各港鐵嘅原九鐵網絡車站及麥當勞快餐連鎖店，同埋街上嘅指定地點派發。

而家頭條日報嘅發行量已經超過都市日報同埋一樣係星島新聞集團嘅收費報紙星島日報，成為香港第一大免費報章同埋星島集團嘅主要業務。

## 出面網頁
*
曾蔭權

**曾蔭權**（，），花名「**煲呔曾**」、「**貪曾**」、「**649**」，係前第二任香港特別行政區行政長官，亦做過財政司同政務司司長。

## 底細
* 1944年10月7號：佢喺香港出世，屋企排行最大。
* 1964同埋1966年：香港華仁書院預科畢業之後，做咗一排輝瑞藥廠推銷員。
* 1966到1967年：加入港英政府打工，做二級行政主任。
* 1971年：考到政務主任。
* 1974年：調去財政科。
* 1977年：借調去菲律賓馬尼拉亞洲發展銀行。
* 1981到1982年：得到政府保送去美國哈佛大學，攞咗個公共行政碩士。
* 1982年：開始做沙田政務專員，嗰時佢嘅上司係新界政務司鍾逸傑爵士。
* 1984年：做過貿易署副署長。
* 1985年：做（助理同署理）副常務司。
* 1989年：做（助手）行政署長。
* 1990年：負責幫手搞居英權計劃。
* 1991年：做貿易署署長，兼總貿易談判代表。
* 1993年：做華人庫務司。
* 1995年：做第一位華人財政司。
* 1996年7月6號：第一次署任港督。
* 1997年7月1號：香港主權交畀中國之後，一做過財政司司長，於是乎又做埋行政會議嘅成員。
* 1998年8月14號：決定入市。
* 2001年5月1號：頂替陳方安生做署理香港特別行政區政務司司長。
* 2005年3月12號：因為董建華唔撈而做署理行政長官。根據香港特別行政區基本法，政府喺7月10日選新特首，曾蔭權再署任多六個月，同時兼任政務司司長，任期到2007年6月30號為止。
* 2005年5月25號：宣布唔做政務司司長，準備參選新嘅行政長官補選。
* 2005年6月2號：辭職政務司司長嘅請求俾中華人民共和國中央人民政府批咗，正式宣布參加行政長官補選。
* 2005年6月15號：上晝11點50分到選舉事務處交參選提名表，下晝5點選舉主任朱芬齡法官確認佢嘅提名有效。就係咁，曾蔭權一共得到710個選委嘅支持，其中包括674份提名表格同36份支持同意書。
* 2005年6月16號：下晝5點，行政長官嘅選舉提名期結束，選擧主任宣佈收到嘅六份提名中，其中曾蔭權嗰份得到成674個選委提名，係唯一有效嘅提名。因此佢根據《行政長官選擧條例》，宣佈曾蔭權係唯一嘅行政長官候選人，重自動當選新一任特首。
* 2005年6月21號：得到中央政府正式任命，嗰日即刻上任。
* 2005年6月24號：上晝9點喺北京人民大會堂宣誓就職。
* 2007年3月25號：喺第3屆香港行政長官選舉入面，以649票對123票贏咗對手既香港公民黨立法會議員梁家傑，當選第三屆行政長官。等埋中華人民共和國國務院正式任命之後，響2007年7月1號連任行政長官。
* 2010年5月14號：夜晚10點半透過政府新聞處發出唔參與5月16號投票嘅聲明。
* 2010年6月17號：夜晚6點半開始對余若薇嘅政改電視辯論，其間照稿讀，事後自認輸咗，但同年6月尾，香港2012年政改方案成功通過。
* 2012年2月，曾蔭權被東方日報指佢接受富豪款待，出外公幹要住最豪華嘅酒店，而俾人話佢黐商界同埋亂使錢，於是，煲呔曾就被貶稱為「貪曾」。
* 2012年6月30號，曾蔭權政府任期屆滿完成，之後結束46年嘅公務員同香港政府工作。
* 2015年10月5號：曾蔭權被香港廉政公署起訴兩項公職人員行為失當罪。
* 2017年2月17號：曾蔭權一項「公職人員行為失當」嘅控罪罪名成立。
* 2017年2月22號：煲呔曾被判坐花廳20個月，成為香港開埠以嚟，第一位「監躉特首」。
* 2019年1月15號：喺醫院監獄正式離開後，曾蔭權刑滿出獄，同埋6月26號，喺時任香港終審法院法官馬道立佢係嘅打甩公職人員行為失當罪等多名成立審訊。

## 榮譽博士
* 香港理工大學榮譽工商管理博士（1999年）
* 香港中文大學榮譽法學博士（1999年）
* 香港大學名譽法學博士（2005年）

## 參考

## 出面網頁
中國

**中國**（；），一詞出自本位主義思想家，將自己住嘅地方比作「天下中心」（世界中心），又稱中原。由黃河一帶興起古代文明，後經過幾千年改朝換代同對外戰爭，最後統一成為今日中華人民共和國同而家未被國際承認嘅中華民國，而合計嘅國土面積係全球第三大國，貼近加拿大同俄羅斯。「中國」一詞近200年較常使用，並先後有政權用「中國」嚟做國號。現代國際政治概念上，「中國」成為以漢族為首嘅民族國家。

## 國家定義
一般嚟講，「中國」有幾種唔同但係相關嘅意思：
* 歷史上，自三皇五帝嘅傳說時代開始，經歷一系列朝代連埋一齊嘅「歷史整體」。
* 地理上，位於歐亞大陸東部，太平洋西岸，係世界上人口最多、地域最遼闊嘅國之一，中國版圖由18世紀成形。
* 政治上，經歷過以上變革現存嘅兩個政治實體，有：現實控制中國大陸、香港、澳門地區嘅中華人民共和國中央人民政府，同政治中心由中國大陸地區遷移到臺灣地區嘅中華民國政府。

## 詞源
「中國」一詞嘅用法五花八門，講唔同語言，政治觀點或意識形態嘅人可能，對中國嘅地理範圍同歷史上各政權嘅正統性同彼此之間嘅關係，理解、稱號有好多款。

稱號有：
*本土稱號：中華、中原、中土、漢國、大秦、大唐等等。
*外文稱號：支那、釵拿。

### 「國」
古代漢語中嘅「國」唔等同現代嘅「國家」。

目前所知「中國」呢個字最早出喺《尚書·梓材》中，入面話：「皇天既付中國民，越厥疆土，於先王肆。」嗰陣「中國」嘅含義只不過係周朝嘅人對自己居住嘅地方嘅稱謂，佢哋認為自己喺大地嘅中心，而四周嘅民族就分別俾佢哋叫做蠻、夷、戎、狄。

「國」最初嘅意思係天子、諸侯所居住嘅築城嘅地方（以及周邊近郊），更遠統治嘅地方稱「野」，「國」對天子可指京畿，好似「國人暴動」。當然諸侯方面亦可以用「國」。好似（衛）懿公好養鶴，鶴有祿位，狄人入侵，「國人不出戰」，招致滅國。（參考來源）因此，就是要加「中」來修飾「國」至可以明確表示「京畿」嘅含義。

隨住歷史嘅發展，各政權嘅直接統治範圍不斷擴大，至春秋「國野」已逐漸不分，原先稱「野」嘅地方亦可以叫「國」，「國」指代嘅範圍就係噉逐漸擴大。隨住兼併更加劇烈，進而秦統一各國，「國」嘅概念開始趨向於「地方」、「地帶」，好似「北國」、「南國」、「水鄉澤國」、「雪國」。

「國」亦俾人用來抽象咁指某一地理區域嘅政權同人民，好似「治世不一道，便國（有利於國）不必法古。」（《商君書》），呢種用法接近今日所講嘅「國家」一詞。

## 史前
世界已發現嘅最早嘅高等靈長目動物中華曙猿喺4500萬年之前中國江南一帶住。由考古發現知，224萬至25萬年前，中國就有直立人，例如巫山人、元謀人、藍田人、南京直立人、北京直立人。中國嘅信史有三千幾年（目前最早嘅考古證據顯示中國最遲喺公元前3700年前出現咗國家體制）；但係賈湖文化遺址入面出土嘅一批契刻符距離而家有成八千到一萬年，係關於文字起源已發現最早嘅實物資料。

## 史

夏朝係傳說中，中國第一個朝代，周朝係最長朝代，經歷37代天子，八百幾年，到咗公元前256年先至被秦國吞併。中國漢唐兩朝係鼎盛時期，至今重有華人自稱唐人，而漢族亦因此著稱。

中國係世界文明最早嘅發源地之一，亦係人類歷史上自己創建文字體系嘅文明之一（另外重有古埃及、古希臘、古印度、瑪雅文明同埋兩河文明）。中國文明嘅歷史至少可以講到四千幾年之前，有文字記載嘅歷史亦有三千幾年。喺大概公元前二十世紀，中國進入咗世襲王朝嘅階段，總共經歷咗夏朝、商朝、周朝、秦朝、漢朝、晉朝、南北朝、隋朝、唐朝、宋朝、元朝、明朝同清朝等等，喺朝代交替嘅時候重經歷過好多動亂同埋分裂時期，有春秋戰國時期、三國時期、五胡十六國時期、五代十國等等。喺清朝末年，西方嘅民主主義同共產主義等思想傳入中國，令中國三千幾年嘅集權王朝時期結束，中華民國同中華人民共和國亦都相繼成立。

## 人口
2000年中國人口已達到12.95億人。2006年經過統計人口有13億，排世界頭位。2010年人口已達到14億，2011年有14.1億人。

## 民族同埋民系
已確認民族有56個。漢、壯、藏、蒙、回、滿係最大嘅六個民族。此外重有好多未確認民族，例如穿青人、僜人等。

其中漢族佔全國人口九成；壯族主要住喺廣西，有千六萬人；回族同埋滿族亦各有大概一千萬人。

## 語言
中華人民共和國政府同中華民國政府都列官方話係普通話，係官話嘅一種變體，由部分北京官腔同埋北方口音嘅混合組成，而同時官話各地都有自己嘅方言，譬如西南官話。喺國際標準化組織（ISO）嘅639-3號語言代碼表入邊，官話、粵語、吳語、客家話、贛語、湘語、晉語、徽語、閩南語、閩東語、莆仙語、閩北語、閩中語為當代嘅獨立語言（Individual languages），而漢語就作為宏語言（Macrolanguage）。

## 宗教
多宗教，其中佛教、道教同儒教最多人信，原始宗教喺一啲地區流行。唐時亦流行三夷教：祆教、景教、摩尼教。近年天啟宗教好似天主教、基督新教同回教都多咗人信。

## 睇埋

* 中華民國、中華人民共和國
* 中國概述
* 中國傳統文化
* 中國人
* 中國史
* 中國地理
* 中國統一
* 中國歷代官方語言
* 中國國學、中國史學史
* 中國政區
* 中國首都
* 中國憲法
* 中國國旗
* 中國新聞史
* 中國人物相關一覽
** 中國君主一覽
** 中國皇后同妃嬪一覽
** 中國君王仔女一覽
** 中國公主一覽
** 中國宰相一覽
** 中國總統
** 中國總理
** 中國以人名命名嘅地名一覽

## 注釋

## 註

## 參考



## 有關嘅書
*胡耀華：〈對“中國”概念演變及地緣內涵的分析〉。
*黃俊傑：〈論中國經典中「中國」概念的涵義及其在近世日本與現代台灣的轉化〉。
*趙岡：〈論中國傳統社會的性質〉。
新世界第一巴士

**新世界第一巴士服務有限公司**（****，簡稱：**新世界第一巴士**、**新世界巴士**、**新巴**同埋**NWFB**）係香港五間專營巴士公司之一，喺1998年9月1號接辦中華巴士嘅88條線之後正式開始運作。主要營運港島區嘅巴士線，亦有營運少量九龍區同新界區嘅巴士線。新巴嘅專營權由2023年7月1號起，合併入全新嘅城巴市區同新界巴士網絡專營權。
 
## 歷史
1998年初，新世界第一巴士服務有限公司正式成立。由新世界發展有限公司以及英國最大嘅陸上運輸機構第一集團合資，新世界發展（其後因集團架構重組而注入佢嘅服務業分支新創建集團有限公司）持有74%股權，而第一集團就持有其餘26%股權。當時經營港島區巴士服務嘅中華汽車有限公司（中巴）不獲延續專營權，政府就將佢其中88條路線攞出去公開競投，最後由冇任何交通營運經驗嘅新巴贏得專營權。據當時政府指出，新巴之所以能夠取得專營權，原因係新巴喺香港冇經營任何公共交通服務，符合政府引入新經營者嘅意向，同時新巴重提出一個最重要承諾：接收全部前中巴員工，解決前中巴員工嘅去留問題同埋買中巴原有車隊。呢次競投之後，中巴退出專利巴士市場，全面進軍地產業。

新巴接管88條巴士線後，只用一年幾時間就走上軌道，包括買新巴士、改善管理制度員工福利、加強巴士線班次等等。喺買新巴士方面，新巴專門買低地台巴士，包括「丹尼士三叉戟」雙層冷氣巴同埋「丹尼士飛鏢」單層冷氣巴。最初呢啲新巴士一時間趕唔切付運，新巴只係暫時買中巴嘅舊巴士服務，但呢啲舊巴士之中得冷氣巴有得留低，並相繼得到翻新。至於冇冷氣嘅巴士就喺其後4年內，全部被淘汰，淨係得一架丹尼士禿鷹（車隊編號：DM6）改為開篷巴，用嚟行山頂纜車接駁路線15C，直到2008年1月底。新巴自1999年3月起安裝八達通收費器，並喺2001年2月搞掂晒。2000年年尾，第一集團將手上嘅26%新巴股權賣畀新世界發展，但公司全名嘅「第一」字眼未有改走繼續沿用。2001年新巴推出八達通轉乘計劃，透過喺唔同路線上實施，令新巴可以借呢個計劃，取消一啲客量唔理想嘅路線，重組巴士網絡節省資源。

新巴嘅服務範圍最初只係喺香港島，直到1999年7月，政府將天水圍北同埋將軍澳南巴士線作公開競投。新巴成功投得將軍澳南嘅一組共7條路線。2001年新巴再投得西九龍新區巴士線專營權，成功將服務範圍擴展至九龍及新界。

喺營運初期新巴不斷強調形象，成日喺巴士上貼自我宣傳廣告以顯示佢嘅進取精神。不過由於之前新巴未有任何本地交通營運經驗，所以經營能力經常受到質疑。根據香港交通投訴組嘅2003年報（PDF），新巴嘅投訴率係三大專營巴士公司之冠。

2020年10月，城巴同新巴業務由新創建集團賣咗畀由Templewater Bravo Holdings Limited、Ascendal Group Limited同埋漢思能源組成嘅財團，成為匯達交通嘅一部分，而新巴公司全名嘅「新世界」字眼未有改走繼續沿用。

2022年7月12號行政長官會同行政會議宣布，新巴嘅專營權會喺2023年7月1號併入城巴嘅港島及過海巴士專營權，同日匯達交通開記者會確認2023年7月1號起只會用城巴單一品牌營運，標誌新巴25年歷史結束。

## 攷

## 出面網頁

* 官方網站
龍運巴士

**龍運巴士有限公司**（）係由載通國際控股有限公司（以前叫九龍巴士控股有限公司）全資擁有嘅巴士公司。間公司提供往返東涌/香港國際機場同新界市區嘅巴士服務。

## 歷史
龍運巴士由九巴喺1996年成立，用嚟競投當年運輸署招標嘅北大嶼山同埋赤鱲角新機場路線，並喺同年10月獲批來往嗰帶同埋新界區嘅巴士專營權。1997年5月22號青嶼幹線通車，龍運巴士開辦佢嘅首條巴士線E31，來往東涌市中心同埋舊荃灣碼頭。

赤鱲角機場喺1998年落成後，龍運亦開辦唔經機場後勤區直達機場嘅巴士服務。香港迪士尼樂園度假區喺2005年8月啟用後，亦開辦一條同城巴合營，往來青嶼幹線收費廣場嘅穿梭路線R8，接駁城巴同埋龍運嘅機場及北大嶼山路線，以及兩條直達迪士尼樂園度假區同埋新界嘅路線，但由於客量偏低，兩條新界線改由九巴派車行，班次更不斷削減。後來亞洲國際博覽館（機場博覽館）啟用，龍運亦會喺有節目散場之後營運兩條去屯門及沙田嘅單向路線，但因車隊數目嚴重不足，要借用九巴車行。

## 出面網頁

* 龍運巴士網站

類:香港巴士公司
城巴

**城巴有限公司**（，）係香港嘅一間專利巴士公司。城巴經營好多條香港島、香港海洋公園、沙田第一城、香港迪士尼樂園觀光線同香港國際機場嘅巴士路線，佢亦都有提供巴士租賃服務。

## 歷史
城巴有限公司前身Passenger Transportation Services (Asia) Limited喺1977年由李日新（前中巴同埋城巴董事總經理，2006年2月底退休）創立，喺香港提供公共交通管理顧問服務。及後喺1979年，公司開始營運非專利巴士線，並冠以**城市巴士**（，後來改為家下嘅城巴、）稱號，包括香港船塢員工接送車服務。及後喺1981年開辦屋邨巴士線62R，來往沙田第一城同埋九龍塘地鐵站（而家嘅九龍塘港鐵站）。冇幾耐之後又同香港海洋公園合作，經營來往海洋公園嘅收費穿梭巴士服務。

Passenger Transportation Services (Asia) Limited喺1983年改名做城巴有限公司。

1980年代中，來往中港兩地嘅人流大增，城巴推出來往中國大陸同埋香港嘅直通巴士服務，呢項服務直到2001年因不敵後繼者而停辦。1985年，城巴更自英國買入新嘅利蘭奧林比安冷氣巴，行中港直通巴士線，為日後香港冷氣巴普及化打下基礎。城巴亦提供合約以及私人巴士租賃服務，其中包括為電視廣播有限公司提供員工接載服務。

1987年，城巴俾北海集團收購，其後得到北海集團注資，買咗多架利蘭奧林比安冷氣巴去取代旗下大部分二手車。隨住港島巴士公司——中巴服務水平日漸下降，城巴將業務重點集中喺港島，喺中巴大罷駛期間開辦屋邨巴士線，鞏固港島區業務嘅根基。同時城巴同港府商討進軍專利巴士市場，最後港府喺1991年批出一條已經俾中巴取消咗幾年、行走香港島中半山嘅巴士線12A畀城巴，令城巴喺短短10年間由細規模嘅巴士公司，搖身一變成為香港專利巴士公司之一。城巴投得呢條中半山巴士線之後，就立即派出新型冷氣巴行嗰條線。港府喺1993年決定將中巴26條巴士線攞出去公開競投，城巴成功投得專營權（Network 26 新里程）；1995年港府再削減14條中巴路線，直接交畀城巴營運。城巴喺幾年間大幅擴張，買好多冷氣巴，搶佔大量原中巴客源，令中巴嘅整體客量不斷萎縮。

中巴專營權喺1998年9月1號完咗之後，港府再批出12條路線畀城巴，其餘路線嘅經營權就畀咗新世界第一巴士。

除咗港島區服務之外，城巴亦經營其他地區嘅巴士業務，好似喺1997年開始行使十幾條機場以及北大嶼山巴士路線的經營權。雖然係噉，港島區始終都係城巴嘅主要服務範圍。

1996年11月，北海集團將城巴分拆上市（港交所冧巴0523）。1999年，城巴俾英國第二大巴士公司 — Stagecoach Group收購。

2000年，城巴同九龍巴士屬下嘅路訊通合作，喺幾百架巴士上安裝液晶體電視屏幕，播放預錄節目。

2003年6月9號，Stagecoach因為嗰年嘅沙士疫情以及香港政府以鐵路為主嘅政策而無意繼續投資香港市場，宣佈將城巴賣畀新創建集團，令新創建同時擁有新巴同埋城巴，港島區巴士激烈競爭就告一段落。兩巴及後推出路線重組、八達通轉乘優惠等等，並進行後勤人手編制、管理以及資源合併等等，以節省資源。

城巴同新巴自2005年6月1號起，推出八達通「即日來回證」計劃，同時亦推出跨越城巴同埋新巴嘅八達通轉乘計劃，令八達通卡持有人搭城巴或者新巴路線，可以以優惠價轉對方嘅特定路線。

城巴亦係首間用全球定位系統提供自動報站嘅巴士公司，自1998年起喺城巴機場快線嘅巴士上面用。2006年起，城巴亦陸續試驗新一代全球定位系統自動報站系統，其中2006年中引入，城巴機場快線A10嘅系統，更計劃容許乘客透過手提電話向城巴發送短訊，然後城巴回一個預計到站時間嘅短訊。2007年1月，另一套系統亦開始喺11、12、511線嘅MAN單層巴度用。

2007年7月1號深港西部通道正式啟用當日，城巴開辦兩條由屯門往來深圳灣口岸公共運輸交匯處嘅專利巴士路線，分別係來往屯門碼頭嘅B3線，以及來往屯門市中心嘅B3X線。

2020年10月，城巴同新巴業務由新創建集團賣咗畀由Templewater Bravo Holdings Limited、Ascendal Group Limited同埋漢思能源組成嘅財團，成為匯達交通嘅一部分。

2023年7月1號起，新巴嘅專營權同業務併入城巴。

## 管理層

*主席：張堃、鄭志剛
*副主席：鍾澤文
*行政總裁：譚利民（Adam Leishman）
*營運總裁：韋仁成（Tony Williamson）、李卓豪（Richard Hall）
*商務總監：吳義君、李家超
*財務總裁：冬天樂（Stephen Winter）
*營運及工程總監︰馮家輝
*風險合規及人才管理總監：陳婉婷
*非執行董事：鄧竟成

## 睇埋
*城巴機場快線
*觀光城巴

## 攷

## 出面網頁

*城巴/新巴網站
澳門新福利公共汽車

**新福利公共汽車有限公司**（簡稱**新福利巴士**）係澳門其中一間專營巴士公司，喺1988年成立。佢嘅前身係喺1948年成立嘅**澳門福利公共汽車有限公司**。創辦董事長係前澳門特別行政區行政長官何厚鏵，現任董事長係澳門特別行政區行政會成員廖澤雲。

## 出面網頁

*新福利公共汽車有限公司官方網頁
新大嶼山巴士

**新大嶼山巴士（1973）有限公司**（，）係香港第三間專利巴士公司，隸屬冠忠巴士集團，服務範圍主要喺大嶼山。

佢喺大嶼山開辦咗多條路線來往梅窩碼頭、大澳、昂坪寶蓮寺、東涌等地，重有一條機場巴士線來往香港國際機場同埋梅窩。除此之外，新大嶼山巴士亦有開辦一條由紅磡碼頭開去昂坪寶蓮寺，同埋兩條分別由港鐵元朗站同埋天水圍市中心往深圳灣口岸嘅路線。

佢係香港少數提供日票嘅公共交通機構，佢所提供嘅日票適用於所有路線，但由於售票地點太少（目前只能夠喺梅窩碼頭嶼巴辦公室同東涌巴士總站買），所以買日票嘅人並唔多。

## 史

### 1973年之前大嶼山嘅巴士服務
大嶼山早期只係個未開發嘅島，主要村落散佈喺近海處，居民主要依賴水路交通。直至1950年代尾，政府要喺石壁起石壁水塘以解決當年嘅水荒，因此政府同時開始起由梅窩到石壁嘅第一條道路（大嶼山公路／嶼南道）。隨住條路起好，九龍巴士喺1960年4月22號喺大嶼山開辦第一條巴士線1號，最初係由兩架巴士往來梅窩同埋長沙，並隨住道路嘅落成而兩度延長至到水口同埋石壁。不過由於嗰時大嶼山好偏僻，平日需求唔多，假日就因為有一大堆市民往來大嶼山郊遊，搞到當時有好多白牌車行，對九巴1號線造成好嚴重嘅競爭，結果搞到蝕大本，1965年11月1號起唔再服務。

當九巴喺1965年11月1號撤出大嶼山，離島四個鄉事委員會同埋當時白牌車嘅經營者已經有計劃喺九巴手上接手經營嗰條1號線，最後原有九巴行走大嶼山嘅5架巴士，賣咗畀鄉事委員會，並成立「大嶼山汽車有限公司」。後來大嶼山居民自行組織聯德巴士公司、昂平巴士公司同埋大澳公共巴士公司去維持島上嘅巴士服務。

### 新大嶼山巴士成立
1973年，由於經營不善，三間巴士公司合併成新大嶼山巴士（1973）有限公司。1974年4月1號取得經營大嶼山巴士服務嘅專營權，成為香港第3間專利巴士公司。嶼巴成立嗰時，開辦咗多條巴士路線，由於當時大嶼山市民對外主要靠梅窩碼頭嘅船往返香港島，故此絕大部份嶼巴路線都係以梅窩碼頭做總站。

### 七、八十年代
新大嶼山巴士成立初期只得單層車。去到八十年代由於渡假屋流行，一到假日就有好多渡假人士去大嶼山，於是由1980年開始引入利蘭勝利二型雙層巴士，不過雙層巴士只可以行梅窩至石壁一帶。

另外，由於去昂坪嘅路好窄，初期去昂坪要喺羌山搭小巴上去，直至昂坪路擴闊至雙程行車為止。

### 1990年代
嶼巴喺1992年1月俾冠忠巴士集團以4000萬港元全面收購，巴士亦開始改以日本五十鈴單層冷氣巴為主力。

1997年東涌新市鎮首期落成同埋青馬大橋通車，以及1998年地鐵通車，大大縮短由市區來往大嶼山嘅時間同埋路程。嶼巴因此大力拓展往來東涌新市鎮至大嶼山各區嘅路線，並喺同年6月1號開辦通宵線N13來往東涌同埋梅窩。

1998年7月6號，新香港國際機場開幕，嶼巴開辦來往梅窩同埋機場嘅A35線，並喺同年11月1號將N13線延長去機場，並改叫N35線。

1999年4月1號，來往梅窩同埋大澳嘅1號線提供通宵服務，路線冧巴係N1。

### 21世紀至今嘅發展
2001年，嶼巴引入德國猛獅NL263低地台單層冷氣巴，專門行走東涌逸東邨同埋東涌北嘅路線，好似37、38（其中38更係嶼巴班次最密嘅巴士線，最密2分鐘一班），係首間引入嗰款巴士嘅專利巴士公司。另外佢亦向城巴買咗5架猛獅NL262低地台單層冷氣巴。

2001年1月24號春節，嶼巴開辦由紅磡碼頭去昂坪寶蓮寺嘅假日路線1R，成為嶼巴第一條喺大嶼山以外有總站嘅巴士路線。

2002年1月2號，因應香港迪士尼樂園開始動工，嶼巴開辦P1線來往青衣機鐵站同埋香港迪士尼樂園建築工地以及36P線來往東涌地鐵站同埋香港迪士尼樂園建築工地。隨住地鐵迪士尼綫啟用，呢條線喺2005年8月21號取消。

2007年初，因應深圳灣口岸即將落成啟用，運輸署公開招標兩條來往深圳灣口岸至屯門、元朗嘅巴士路線，並喺2007年6月23號宣佈，嶼巴投得來往深圳灣口岸至元朗嘅巴士路線，冧巴係B2，於2007年7月1號挨晚起隨住深港西部通道啟用而投入服務，成為嶼巴自1974年4月1號起成為專利巴士公司以嚟，首次開辦兩邊總站都唔喺大嶼山嘅專利巴士路線，原有行走東涌逸東邨路線37、38嘅德國猛獅NL263低地台單層冷氣巴亦全部被調走，改為行B2線，因此嶼巴向城巴買6架富豪B6LE，行走37、38號線。

2007年中，嶼巴引入5架配歐盟4型引擎嘅德國猛獅高地台單層巴，全部巴士都已經投入服務。

2007年尾，嶼巴引入10架德國猛獅NL273歐盟4型低地台單層冷氣巴來行走東涌逸東路線37、38以及深圳灣口岸路線B2，巴士已於2008年投入服務。

2010年，嶼巴引入9架中國製青年JNP6122G歐盟5型單層低地台巴士，係香港第一款中國製嘅專利巴士。其後嶼巴再引入十幾架同款車。

2014年初，嶼巴由城巴引入兩架前城巴機場快線嘅丹尼士三叉戟3型雙層客車，令嶼巴自1995年淘汰利蘭勝利二型之後，再一次擁有雙層巴。

因應港珠澳大橋即將落成啟用，運輸署公開招標三條來往港珠澳大橋香港口岸人工島至機場、欣澳站同埋東涌嘅巴士線，最終嶼巴投到去機場同埋東涌嗰兩條，冧巴係B4同埋B6，佢哋喺2018年10月24號隨住港珠澳大橋啟用而投入服務。

## 參攷

## 睇埋
* 大嶼山巴士跌落山坑

## 出面網頁
* 新大嶼山巴士網站

類:香港巴士公司
澳門公共汽車有限公司

**澳門公共汽車股份有限公司**（簡稱**澳巴**或**TCM**）係澳門嘅專利巴士營辦商之一。原本主要服務澳門海島地區，但係因為澳門半島嘅公共交通競爭力較強，所以近年嘅主力路線轉為澳門半島路線同埋由澳門到離島嘅路線。

澳巴嘅前身叫做**澳門海島市小輪船有限公司**，喺澳門半島同路環島、氹仔地區提供渡輪服務，重提供路氹地區（統稱海島市）內嘅巴士服務。喺1974年嘉樂庇總督大橋通車之後，佢開始進一步提供澳門半島至海島市嘅巴士服務，並喺1986年正式改組為澳門公共汽車有限公司。

澳門主權移交之後，澳門政府喺巴士專營權2010年10月14號屆滿前，決定改變巴士服務經營權，改為由巴士公司承包服務，因此交通事務局喺2009年底為巴士服務招標，但佢話澳巴「過咗截標時間4分鐘至提交標書」，所以唔接納澳巴嘅標書，令澳巴面臨結業。經過多個月上訴程序，交通事務局最終喺2010年8月宣佈批出一個標段嘅巴士線畀澳巴，新約喺2011年8月1號生效。

2018年8月1號，同樣有承包澳門巴士線嘅澳門新時代公共汽車股份（前身係維澳蓮運）併入澳巴。

## 出面網頁

*澳門公共汽車股份有限公司網頁
馬鞍山綫

***'（；兩鐵合併之前叫'''馬鞍山鐵路'''，簡稱'''馬鐵'''，曾經俾人叫錯做「九廣馬鐵」、「馬鐵綫」）係[[香港鐵路有限公司]]以前嘅一條鐵路綫，而家係[[屯馬綫]]一部分。從[[沙田區]]嘅[[大圍站|大圍]]開始，途經位於[[城門河]]以東嘅[[乙明邨]]同[[博康邨]]等等嘅[[香港公共屋邨|公共屋邨]]、[[威爾斯親王醫院]]、[[沙田第一城]]、[[石門 (香港)|石門]]工業區，最後進入[[馬鞍山 (香港市鎮)|馬鞍山新市鎮]]，以[[烏溪沙站|烏溪沙]]為終點站。呢條線全長11.4公里，全程行車時間16分鐘。沿線共有9個車站，當中[[大圍站]]同[[東鐵綫]]交匯，係馬鞍山綫唯一嘅轉車站。馬鞍山綫大部分路段以[[高架橋]]嘅方式興建，只有中間一小部分起係喺[[大老山公路]]中央分隔帶嘅地面起。初期嘅馬鞍山綫列車有4卡，因為[[沙田至中環綫|沙中綫]]而改用8卡車，喺港鐵路線圖以<font color=>'''啡色'''</font>代表。

為咗配合沙田至中環綫（第一期）大圍至[[啟德站|啟德]]段啟用，2020年2月14號開始馬鞍山綫延伸至[[顯徑站|顯徑]]、[[鑽石山站|鑽石山]]及啟德站，並改名做「[[屯馬綫|屯馬綫一期]]」。

== 歷史 ==
馬鞍山鐵路係1993年發表嘅《[[香港鐵路發展研究]]》倡議，連接[[大圍]]、[[城門河]]東岸地區到[[馬鞍山 (香港市鎮)|馬鞍山]]市中心嘅鐵路線。當時建議馬鞍山鐵路之後可以駁落[[東九龍綫 (舊)|東九龍綫]]（今沙中綫九龍段）。而馬鞍山鐵路喺1994年發表嘅《鐵路發展策略》入面市被列為其中一個優先起嘅項目，同埋被定位做[[九廣東鐵]]嘅支線，所以直接交畀[[九鐵公司]]興建同埋營運。

馬鞍山鐵路喺2001年2月12號開始起，2004年12月21號通車。2007年12月2號[[兩鐵合併]]，馬鞍山鐵路交畀香港鐵路有限公司營運，改名做***'。

耗資大概100億港元起嘅馬鞍山鐵路，曾經畀人叫做「街坊鐵路」，因為呢條綫只係喺沙田區入面行走，沿綫半公里範圍內有好多個公共屋邨同埋私人屋苑，夾埋有幾十萬居民。通車初期列車由4卡車組成，因為沙中綫而改用8卡車，星期一至六每3至8分鐘開出一班，星期日及公眾假期每5至8分鐘開出一班。

隨住沙中綫發展，2020年2月14號馬鞍山綫由大圍延至啟德，並改名為屯馬綫一期。2021年6月27號屯馬綫一期延長至紅磡站同貫通，全綫叫做。

## 用車
全綫採用近畿川崎列車（合約編號SP1950）、屯馬綫中國製電動列車；列車組合：D-P-M-D

*D - 設有駕駛室嘅無動力車卡
*P - 設有集電弓嘅動力車卡
*M - 動力車卡

## 車站一覽‧接駁路線

! width=125 | 車站套色同埋名
! width=100 | 喺邊區
! width=275 | 車站接駁
! width=150 | 啟用日期
|- 
| colspan=4 align="center" style="background:;color:#FFFFFF;" |**馬鞍山綫** 
|- align="center"
| style="background:#EFF0F1;color:#000000;" | **[[烏溪沙站|<span style="color:#000000;">烏溪沙</span>]]**
| rowspan=9 | 沙田區
|
| rowspan=9 | 2004年12月21號
|- align="center"
| style="background:#BAAADB;color:#000000;" | **[[馬鞍山站 (香港)|<span style="color:#000000;">馬鞍山</span>]]**
|
|- align="center"
| style="background:#93BCE6;color:#000000;" | **[[恆安站|<span style="color:#000000;">恆安</span>]]**
| 
|- align="center"
| style="background:#81F6FF;color:#000000;" | **[[大水坑站|<span style="color:#000000;">大水坑</span>]]**
| 
|- align="center"
| style="background:#F8F89A;color:#000000;" | **[[石門站 (香港)|<span style="color:#000000;">石門</span>]]**
| 
|- align="center"
| style="background:#EE691A;color:#FFFFFF;" | **[[第一城站|<span style="color:#FFFFFF;">第一城</span>]]**
| 
|- align="center"
| style="background:#DC9C9C;color:#000000;" | **[[沙田圍站|<span style="color:#000000;">沙田圍</span>]]**
| 
|- align="center"
| style="background:#EDEDD1;color:#000000;" | **[[車公廟站 (港鐵)|<span style="color:#000000;">車公廟</span>]]**
| 
|- align="center"
| style="background:#05117E;color:#FFFFFF;" | **[[大圍站|<span style="color:#FFFFFF;">大圍</span>]]**
| 

## 連出去

*香港鐵路有限公司網頁
澳門巴士

**澳門嘅巴士**最早可以追溯到1919年，最初嘅時侯叫做「街坊車」。

現時嘅澳門巴士服務係由新福利同埋澳巴所提供。
維基媒體基金會

**維基媒體基金會**（Wikimedia Foundation Inc.），簡稱**維基媒體**（Wikimedia），係負責維基百科、維基詞典、維基語錄、維基教科書、維基文庫、維基物種、維基新聞、維基共享資源、In Memoriam 9/11同Nupedia（已停止）計劃嘅非營利組織，喺美國佛羅里達州註冊，由Bomis公司嘅CEO占美威爾士喺2003年6月20號宣佈成立。「Wikimedia」（Wiki指WikiWiki，Media為媒體，維基媒體）嘅名最早由Sheldon Rampton喺Wiki-EN-l電子信上提出，Daniel Mayer就首先取得嘅域名。
## 醜聞
東方報業集團分別係2009年同2010年兩次入稟香港高等法院，控告維基媒體基金會誹謗。第一宗後續情況不詳。第二宗至2011年輕易獲勝，“維基”按理需要賠償金錢同移除內容，不過“東方”同獨立媒體皆評論該判決實在難以執行。
## 網頁
大埔墟站

**大埔墟站**（；）係港鐵一個喺香港大埔運頭塘嘅鐵路車站。

大埔墟站係一個地面車站，月台呈東西向，而大堂響佢南側中央位並排，以兩條地下通道連接。月台填土搭高，約莫比地面高一層樓。

除咗大堂有閘機，喺西面嘅地下通道亦有出入閘機。月台係兩個島式月台。而2號同3號月台指向同一條路軌。而喺大堂嘅上層就有間快餐店。

## 地理
大埔墟站現址響大埔新市鎮嘅東南角，運頭角山下南側，呈東西向，西端響大埔河西岸。佢南面係運頭塘，西面有伴涌，東面過河谷地係黃宜坳。

## 歷史
大埔墟站最初係叫**大埔墟旗站**，只係九廣鐵路英段一個旗站，唔上落客，後尾轉成大埔墟站，成為正式火車站。原本大埔墟站響大埔太和市隔籬，係當時一個墟市，所以英文叫Tai Po Market，所以譯返轉頭叫「大埔墟」。之不過，查實當時大埔墟，即家下叫嘅大埔舊墟，喺林村河北面近海皮，離火車站都幾遠。太和市因為交通方便，最後取代大埔墟嘅地位，變成如假包換嘅大埔墟。

九廣鐵路英段電氣化嗰陣，將大埔墟站搬去運頭塘新址，取代偏僻南面嘅大埔滘站。而舊大埔墟站，就改咗做香港鐵路博物館。另外林村河北面大埔頭新起嘅太和邨嗰度，另外起咗個太和站。搞到新大埔墟站，一啲都唔近大埔墟，反而同太和市比較近，太和站又反而近大埔舊墟。

## 車站結構
### 車站樓層

### 車站出口
大埔墟站有A、B出口編號，連接地面及建築物，同時又設有行人隧道通往新達廣場、雅運路、運頭角遊樂場。

*廣福道
*運頭角里
*運頭塘邨
*香港美國學校
*挪威國際學校

### 鄰接車站

## 車站周邊
大埔墟站附近都係住宅區，好似有新達廣場、富雅花園、運頭塘邨、聖公會莫壽增會督中學、舊理民府。

大埔墟站同大埔墟有一段距離，要行15分鐘到。大埔墟個市集、香港鐵路博物館。而大埔綜合大樓響兩者中間。

## 接駁交通
*九巴：
**64K - 大埔墟站 ↔ 元朗（西）
**64P - 大埔墟站 → 嘉道理農場 （只喺平日下午繁忙時間提供服務）
**71A - 富亨 ↔ 大埔墟站
**71K - 太和 ↔ 大埔墟站
**71S - 富善邨 ↺ 廣福邨（只喺假日提供服務）
**74A - 啟業 ↔ 太和
**74K - 三門仔 ↺ 大埔墟站
**75K - 大美督 ↔ 大埔墟站
**264R - 天水圍（天耀邨）↔ 大埔墟站（只喺假日提供服務）
**272P - 富亨 ↔ 葵興站（只喺平日繁忙時間提供服務）
**273C - 九龍坑 → 荃灣西站（只喺平日朝早繁忙時間提供服務）
**273P - 太和 → 荃灣西站（只喺平日朝早繁忙時間提供服務）
**275R - 大埔墟站 ↔ 烏蛟騰（途徑大尾篤，只喺假日提供服務）
**T74 - 大埔（太和）→ 觀塘碼頭（只喺平日朝早繁忙時間提供服務，經九龍灣商貿區）
**N271 - 富亨 ↔ 紅磡站
*龍運巴士：
**A47X - 大埔（太和） ↔ 機場（地面運輸中心）
**NA47 - 大埔（太和） ↔ 港珠澳大橋香港口岸

*港鐵巴士：
**K12 - 大埔墟站 ↔ 大埔八號花園（八達通及東鐵綫全月通平日轉乘優惠）
**K17 - 大埔墟站 ↔ 富善（只喺平日提供服務，八達通及東鐵綫全月通轉乘優惠）
**K18 - 大埔墟站 ↔ 廣福（只喺平日提供服務，八達通及東鐵綫全月通轉乘優惠）

*新界專線小巴：
**20A - 大埔墟站 ↔ 大埔那打素醫院
**20B - 大埔墟站 ↔ 洞梓
**20C - 大埔墟站 ↔ 大尾篤
**20K - 大埔墟站 ↔ 三門仔
**20P - 鳳園（嵐山）↺ 大埔墟站
**20R - 大埔墟站 ↔ 烏蛟騰
**20S - 馬窩 ↺ 大埔墟
**20T - 慈山寺 → 大埔墟站（只喺平日日間提供服務）
**22K - 大埔墟站 ↔ 錦山（只喺朝早繁忙時間服務）
**23K - 大埔墟（運頭街） ↔ 新屋家
**23S - 大埔墟（寶鄉街） ↔ 打鐵屻 
**28K - 大埔墟站 ↺ 沙田市中心

*的士
**市區的士站
**新界的士站

## 上一站‧下一站

### 列車班次

## 出面網頁
* 港鐵公司－大埔墟站街道圖
* 港鐵公司－大埔墟站位置圖
* 港鐵公司－大埔墟站列車服務時間
太和站 (香港)

**太和站**（；），香港火車站之一，原本九廣鐵路車站，以前叫**太和車站**，如今港鐵車站。地處大埔頭，咁啱大埔新市鎮發展，又正值一九八三年九廣鐵路電氣化，起太和邨時，畫則時就加入呢個站，一九八九年啟用，因而叫太和站。而太和個名，就出自一河之隔太和市。咁多站之中，唯一起喺公共屋邨入面。一九八三年電氣化時，舊大埔墟站廢止，新大埔墟站就東移，起響運頭角運頭塘嗰便。一九八四年舊站化身香港鐵路博物館。太和站近舊站，隔林村河，一九八九年就分擔搭客。另外電氣化廢咗大埔滘站，咁大埔內維持兩個站。

步行範圍包括太和邨、大埔頭、大埔舊墟、大埔墟西部，即太和市一帶，以及林村河沿岸各村，及北面一啲細屋苑。其餘大埔新市鎮，就交畀大埔墟站，遠啲有以接駁巴士駁腳。同埋，鐵路𠝹開太和邨，火車站兩邊都化成太和商場，中間有商場天橋駁通。太和站得出口兩個，兩個都出商場，喺香港鐵路之中亦算少見。皆因當初無論太和邨、太和商場定太和站，都屬於香港政府，可以一體畫則，唔使分開，太和商場當全日通道咁使。現今各有各管，出入通道仍舊，商場深夜都唔會封晒。

由於呢段火車行露天，打風嗰陣，上到九號十號風球，太和站就無車行。

## 車站結構
太和站初初開站，露天得遮雨，兼喺正屋邨中間，火車行得點都會嘈到邨民，連豬車行過都聞得到。之後成個站同邨內軌道，有大大個隔音屏障冚住，成個長筒咁。冚咗自然會焗，月臺並無空氣調節，熱嗰陣靠風扇同鮮風機吹。

太和站沿用本身九廣鐵路，成段軌起喺堤上，舊時重係鄉郊嗰時，以防水浸。要歸類就入地面車站，之不過擡起咗咁，同堤一樣高。月臺同大堂話高架。月臺歸入側式，中間火車行。簡單借九廣鐵路來講，①號月臺羅湖方向，以往去廣州直通車都會飛站而過。②號月臺就九龍方向，出市區就企依邊。大堂喺①號邊，可以入閘出閘，一出就太和商場，同太和商場一體。售票機設喺依度，有些少舖頭同票務處。依邊有電梯、樓梯同𨋢上行人天橋，天橋駁②號嗰邊，呢便一樣有電梯、樓梯同𨋢上落月臺。天橋上可謂細堂，同樣有票務處，有得出閘入閘。過閘機一出，就太和商場條天橋。大堂底為之寶雅路，亦設太和巴士總站，轉得巴士、小巴、的士等，方便出入林村、大窩、八鄉、錦田、粉嶺等地。

### 車站樓層

### 車站出口
太和站出口有兩個，A出口喺太和商場二期個車站大堂，而B出口就位站內行人天橋上面。由於B出口好窄兼喺行人天橋上面，祇設有出入閘機同埋客務中心，冇大堂。

#### 車站大堂
*A - 太和廣場
**太和廣場、神召會康樂中學、生活書院、香港鐵路博物館、錦石新村、文武廟、帝欣苑、寶雅苑、大埔花園一期、二期、大埔頭水圍村、太和體育館、太和邨

#### 行人天橋
*B - 太和邨
**太和邨、佛教大光慈航中學、迦密聖道中學、翠怡花園、林村公立黃福鑒紀念學校、太湖花園一期、二期、大埔政府合署、大埔三育中學、大埔運動場、大埔游泳池、太和中心

## 利用情況
繁忙時間用量幾高下，朝早八點左右，班班去金鐘列車，都畀上水粉嶺乘客塞滿晒，搭客喺太和夾硬迫入去，都好難上到車，呢邊月臺就企滿晒人。

繁忙時間之外，用量一般，附近住宅為主，唔係返工返學，放工放學就少好多人。

## 車站周邊
附近住宅區，而香港鐵路博物館，過太和橋行十分鐘。站下面有巴士站，可轉巴士去林村許願樹同嘉道理農場。

## 接駁交通
*九巴：
**64K - 大埔墟站 ↔ 元朗（西）
**64P - 大埔墟站 → 嘉道理農場 （平日下晝繁忙時間提供服務）
**65K - 嘉道理農場 → 大埔中心
**71K - 太和 ↔ 大埔墟站
**72 - 太和 ↔ 長沙灣
**73 - 粉嶺華明邨 ↔ 大埔工業邨或大埔中心
**73A - 愉翠苑 ↔ 粉嶺華明邨
**73B - 那打素醫院 ↺ 上水站
**74A - 九龍灣啟業邨 ↔ 太和
**74C - 九龍坑 → 觀塘碼頭（平日朝早繁忙時間提供服務）
**74D - 觀塘碼頭 ↔ 九龍坑（經科學園，全日服務）
**264R - 大埔墟站 ↔ 天水圍（天耀邨）
**271P - 九龍坑 → 尖沙咀廣東道 （平日朝早繁忙時間提供服務）
**272E - 太和 ↔ 旺角柏景灣 （平日朝早繁忙時間提供服務）
**273C - 九龍坑 → 荃灣西站（平日朝早繁忙時間提供服務）
**273P - 太和 → 荃灣西站（平日朝早繁忙時間提供服務）
**271S - 紅磡站 → 太和（每日凌晨頭兩個鐘服務）
**N73 - 沙田市中心 ↔ 落馬洲
*過海隧道巴士：
**307P - 大埔（汀太路） ↔ 天后站
**907D - 大埔（汀太路） ↔ 小西灣運動場（平日繁忙時間提供服務，經白石角、馬料水，不停西隧）

*龍運巴士：
**A47X - 大埔（太和） ↔ 機場（地面運輸中心）
**E41 - 大埔頭 ↔ 航天城
**N42A - 粉嶺聯和墟 ↔ 
**NA47 - 大埔（太和） ↔ 港珠澳大橋香港口岸
*新界專線小巴：
**21K、25A、25B、25K

## 上一站‧下一站

### 鄰接車站

### 列車班次

## 攷

## 出面網頁
* 港鐵公司－太和站街道圖
* 港鐵公司－太和站位置圖
* 港鐵公司－太和站列車服務時間
創紀之城

**創紀之城**喺香港九龍觀塘區，係新鴻基地產旗下嘅甲級商業大廈同商場。呢個建築群沿觀塘道而建，橫跨港鐵觀塘綫牛頭角站至觀塘站，提供330萬平方呎寫字樓及60萬平方呎商場，係觀塘呢個東九龍工業區之中最大嘅商業項目。創紀之城一共分七期，目前已經有六期落成。創紀之城冇4期，相信係避諱嘅緣故（「四」同「死」讀音相似）。

類:香港建築物
麗港城

**麗港城**係香港九龍大型私人屋苑之一，喺東九龍觀塘區藍田，茶果嶺道同偉業街交界。觀塘海傍隔離嘅麗港城望到維多利亞港海景，全屋苑佔地大約一百萬平方呎。

麗港城分4期共38座，有8072個住宅單位，臨海而起；城內設施有兩個住客會所、三個購物商場（麗港城商場、麗港城中城、麗港中心）、兩間幼稚園、多個休憩公園、兒童樂園同埋緩跑徑，重有有成30萬呎嘅麗港公園。

住客可以行大概10分鐘或者搭免費穿梭巴士，去東九龍旗艦商場 - 創紀之城五期嘅apm商場。

麗港城前身係亞細亞火油茶果嶺油庫。
圓周率

**圓周率**，一般用 **[[π]]** 表示，係一個喺數學同物理學普遍存在嘅常數，大約等於 3.14159。佢嘅定義係平面幾何（或者歐幾里得幾何）入面圓形嘅圓周同直徑嘅比例，亦等於圓形嘅面積同半徑平方嘅比例。佢係精確計算圓周長、圓面積、球體積等幾何量嘅關鍵。喺分析學上，\pi 可以定義為最細嘅 x>0 令到 <math>\sin(x)</math> =0。

圓周率係一個無理數，唔可以用分數準確表示 

圓周率亦係一個超越數，冇辦法用有理係數嘅多項式嚟表達。

古代最初估計圓周率係 3，正所謂「周三徑一」。後尾有人發現有理數 \frac{22}{7} 可以當做圓周率嘅近似值，叫做**約率**。中國南北朝數學家祖沖之發現有理數 \frac{355}{113} （3.1415929203539823008849557522124\cdots\cdots\cdots）更加接近（只係大咗0.0000002667641890624223123\cdots\cdots\cdots 或接近千萬分之一），所以叫做**密率**。

日本數學家三上義夫為咗記念祖沖之嘅成就，提議將呢個近似值叫做**祖率**。喺一般應用，3.14 或約率 \frac{22}{7} 就已經夠數，但係工程學成日用 3.1416（5位有效數字）或者 3.14159（6位有效數字）。至於密率 \frac{355}{113} 就係一個易記啲、精確到7位有效數字嘅分數。

1650年，約翰·沃利斯搵到\frac{\pi}{2} = \frac{2}{1} \cdot \frac{2}{3} \cdot \frac{4}{3} \cdot \frac{4}{5} \cdot \frac{6}{5} \cdot \frac{6}{7} \cdot \frac{8}{7} \cdot \frac{8}{9} \cdots 

1674年，萊布尼茲搵到\frac{\pi}{4} = 1 - \frac{1}{3} + \frac{1}{5} - \frac{1}{7} + \frac{1}{9} - \frac{1}{11} + \frac{1}{13} - \cdots

巴比倫人用嘅六十進制圓周率係
: 3.8,29,44,0,47,25,53,7,24,57,36,17,43,4,29,7,1,3,41,17,52,36,12,14,36,44,51,5,15,33,7,23,59,9,13,48,22,12,21,45,22,56,47,39,44,28,37,58,23,21,11,56,33,22,4,42,31,6,6,4。

## 定義
因為任何圓形都係相似形，所以圓周同直徑嘅比例係一個常數，叫做**圓周率**，符號係 \pi，數值大約係3.1415927，呢個係目前公認嘅定義。

無論圓嘅大細點樣，比值 \frac {C}{d}為恆值。如果個圓嘅直徑變為頭先嘅二倍，佢嘅周長亦都變為二倍，比值 \frac{C}{d} 唔變。而家 \pi 比值定義隱性咁樣用咗歐幾里得幾何入面比值啲定理，雖然個圓嘅定義可以擴展到任意曲面（即唔係歐幾里得幾何），但呢啲圓都唔再符合定律  \pi = \frac{C}{d}。

另外有啲數學家建議用圓周÷半徑嚟定義**圓周率**，符號係 \tau，數值大約係6.2831853，即係2\times \pi。

## 搵圓周率數值嘅現代方法

### Monte Carlo方法

Monte Carlo方法即係重覆好多次隨機嘅過程去搵答案，可以用嚟搵\pi嘅近似值。Buffon嘅針係一個例子：一個平面上面畫咗一柞平行線，每條相隔t個單位，隨機掉n次每條長度係l個單位嘅針落去，記錄啲針同平行線相交嘅次數係x，噉大約就係：

\pi \approx \frac{2n\ell}{xt}

另一個方法係係畫一個正方形外接住一個圓，隨機擺啲點落去，喺圓入面嘅點占嘅比例大約係\pi/4。

## 睇埋
*E (數學常數)
*黃金比例

## 參考

### 來源

*
*  English translation by Catriona and David Lischka.
* 
*
* 
* 
*
* 
* 
* 
* , English translation by Stephen Wilson.
*
* .
* 
* 
* 
*
*
* 
* . issue 3 Jan/Feb, issue 4 Mar/Apr, issue 5 May/Jun
* 

### 其他書

* 
* 
* 
* Chudnovsky, David V. and Chudnovsky, Gregory V., "Approximations and Complex Multiplication According to Ramanujan", in *Ramanujan Revisited* (G.E. Andrews et al. Eds), Academic Press, 1988, pp.&nbsp;375–396, 468–472
* 
* 
* 
* Euler, Leonhard, "On the Use of the Discovered Fractions to Sum Infinite Series", in *Introduction to Analysis of the Infinite. Book I*, translated from the Latin by J.D. Blanton, Springer-Verlag, 1964, pp.&nbsp;137–153
* 
* Heath, T.L., *The Works of Archimedes*, Cambridge, 1897; reprinted in *The Works of Archimedes with The Method of Archimedes*, Dover, 1953, pp.&nbsp;91–98
* Huygens, Christiaan, "De Circuli Magnitudine Inventa", *Christiani Hugenii Opera Varia I*, Leiden 1724, pp.&nbsp;384–388
* 
* 
* 
* 
*  Reprinted in 
* Shanks, William, *Contributions to Mathematics  Chiefly of the Rectification of the Circle to 607 Places of Decimals*, 1853, pp. i–xvi, 10
* 
* 
* Viete, Francois, *Variorum de Rebus Mathematicis Reponsorum Liber VII. F. Viete, Opera Mathematica* (reprint), Georg Olms Verlag, 1970, pp.&nbsp;398–401, 436–446
* 
*  Reprinted in 
*
繪哥查

**繪哥查**（**Cuicocha**）係一個喺厄瓜多爾安第斯山脈上嘅火山湖，而佢係由公元前11世紀大型水蒸汽爆發整出來嘅。
凱旋門

**凱旋門**係為咗慶祝贏咗一場仗而創造出嚟嘅紀念建築物，通常係橫跨響一條路上單獨起嘅。

## 例子
* 法國巴黎凱旋門
* 北韓平壤凱旋門
* 英國威靈頓拱門
* 香港西九龍凱旋門，不過係住宅
藍田人

**藍田人**（***Homo erectus lantianensis***）係中國嘅直立人化石，通常叫做**藍田猿人**，學名係**直立人藍田亞種**。佢哋住響更新世中期、舊石器時代。早期藍田人係西安最早嘅居民。

藍田人大概生活喺80萬至60萬年前。當時藍田人嘅生活地區，草木茂盛，好多種遠古動物棲息，包括東方劍齒象、葛氏斑鹿等嘅素食動物，同埋兇猛嘅劍齒虎。藍田人用簡單粗糙嘅打製石器，喺自然環境中掙扎求存。佢哋捕獵野獸，採集果實、種籽同埋塊莖等等嚟食。

藍田人響1963年喺中國陝西省藍田縣發現嘅，年份係早北京人成幾十萬年。所以佢哋喺體質形態上有啲分別。例如藍田人嘅容貌更似猿猴，智力同埋四肢比唔上北京人發達。藍田人同埋北京人嘅發現，證明咗中國係人類文明嘅重要發源地之一。

## 出面網頁
* 藍田人資料
凱旋門 (平壤)

**平壤凱旋門**位於北韓平壤，響1982年起嘅，係紀念第二次世界大戰中金日成打贏日本。

類:平壤
火炭站

**火炭站**（；）係喺香港沙田北面火炭嘅港鐵車站，佢係屬於。個站因為起喺火炭村附近所以叫做「火炭站」。車站東面係何東樓車廠同埋上蓋住宅發展項目銀禧花園。

火炭站喺1980年代九廣鐵路電氣化之後先至開嘅車站，方便乘客出入火炭工業區，而啲火車亦係喺呢度返何東樓嘅車廠。

## 車站結構
### 車站樓層

### 車站大堂
車站有兩個大堂：A、B出口響南面大堂，C、D出口響北面大堂。當中南面大堂先落成，北面大堂喺1990年代末擴建時加設，所以南面大堂又叫舊大堂。兩個大堂並唔相通，要經地下層嘅火炭鐵路站巴士總站或同大堂層同層嘅樂景街步行來往。

#### 車站商店及自助服務

### 車站月台
由於火炭站係九廣鐵路（英段）電氣化後新增嘅車站，為配合地理位置，車站月台島窄過其他車站，只能容納一條扶手電梯。

火炭站共設有4個月台，分為兩個月台島，當中2、3號月台喺中間共用一條路軌，主要畀喺北行/南行嘅列車用，恆常列車班次則主要停靠外側嘅2號月台（北行）同3號月台（南行）。

### 車站出口
#### 南面大堂
*A - 火炭鐵路大樓
**火炭鐵路大樓、沙田賽艇中心、香港專業教育學院沙田分校、香港賽馬會員工宿舍、香港體育學院、賽馬會體藝中學
*B - 穗輝工業大廈
**穗輝工業大廈、火炭路、火炭村、山尾街、沙田商業中心、穗禾苑、駿洋邨

#### 北面大堂
*C - 御龍山
**御龍山、榕翠園、入境事務及人事登記、銀禧閣、銀禧花園、落路下村、駿景廣場、駿景園
*D - 坳背灣街
**坳背灣街、港鐵何東樓車廠、星凱·堤岸

### 鄰接車站

## 車站周邊

### 主要大廈及購物中心
*火炭鐵路大樓
*港鐵何東樓車廠
*御龍山
*銀禧花園
*銀禧閣
*駿景園
*榕翠園
*火炭村
*禾寮坑
*何東樓
### 公共服務及設施
*香港體育學院
*沙田馬場
*彭福公園
*火炭藝術家社群

### 學校
*香港專業教育學院沙田分校
*賽馬會體藝中學
*基督教國際學校
### 交通
*大埔公路
*火炭路
*坳背灣街
*樂景街
*樂信徑
*駿景路

## 接駁交通

火炭站有巴士同小巴，主要係來往火炭、禾輋同小瀝源一帶。遠少少有巴士出去九龍城。

*九巴
**48P - 火炭（駿洋邨） ↔ 青龍頭
**73A - 華明 ↔ 愉翠苑
**80M - 穗禾苑 ↔ 九龍塘站
**81K - 新田圍 ↔ 穗禾苑
**85 - 火炭（山尾街） ↔ 九龍城碼頭
**88K - 顯徑 ↔ 駿景園
**88X -火炭（駿洋邨） ↔ 平田
**280X - 穗禾苑 ↔ 尖沙咀東（麼地道）
**285 - 火炭（駿洋邨） ↺ 沙田市中心
**285A - 火炭（駿洋邨） ↺ 火炭站
*龍運巴士：
**A46 - 火炭（駿景園） ↔ 機場（地面運輸中心）
*城巴
**798 - 調景嶺站 ↔ 火炭（駿洋邨）
**798X - 將軍澳工業邨 ↔ 火炭（駿洋邨）（只限平日早上繁忙時間服務）
*過海隧道巴士
**987 - 西灣河（太安街） → 火炭（駿洋邨）（只限下午平日繁忙時間服務）
**989 - 火炭（駿洋邨） → 西灣河（太安街）（只限早上平日繁忙時間服務）
*專線小巴
**28K - 大埔墟站  ↺ 沙田（白鶴汀街）
**65K -火炭站 ↔ 黃泥頭
**481 - 火炭（山尾街）↔ 荃灣街市街
**801 - 耀安 ↔ 火炭站 ↔ 火炭長瀝尾街
**811 - 穗禾苑 ↔ 火炭站 ↔ 愉翠苑
**811A - 華翠園 ↔ 火炭站 ↔ 碧濤花園／碩門邨
**811P - 駿景園 ↔ 沙田第一城 （只限平日繁忙時間服務）
**811S - 穗禾苑 ↺ 耀安 （只限早上繁忙時間服務）
**814 - 麗坪路 ↺ 沙田新城市廣場

## 利用狀況
火炭站處於火炭工業區邊緣，每日有好多喺嗰區返工嘅人出入，近年香港廠家為咗慳成本，將部分廠房搬上內地，對火炭站嘅客量有或多或少嘅間接影響。

另外何東樓車廠上蓋發展咗多個住宅項目，部分居民會搭港鐵出入。而穗禾路沿綫居民都會搭小巴到火炭站轉東鐵綫。每逢賽馬日，亦有部分馬迷因為馬場站嘅車費貴而選擇喺度落車，然後行去馬場。

但係喺非繁忙時間，本站人流偏低。 

## 車站歷史
火炭站嘅構思可追溯到1967年《香港集體運輸研究》中嘅「禾寮坑站」，做香港地鐵沙田線嘅終點，同九廣鐵路（英段）交匯。沙田線最終冇起，但後來因應火炭工廠區發展，九廣鐵路改喺禾寮坑以南嘅火炭（火炭原名「河灘」，客家村）起站，1985年2月15號九廣鐵路（英段）電氣化之後至開。個站啱啱開時得南大堂同埋A、B出口，後來喺1990年代配合興建駿景園，九鐵擴建火炭車站，增設北大堂同C、D出口。

## 上一站‧下一站

### 列車班次

## 出面網頁
* 港鐵公司－火炭站街道圖
* 港鐵公司－火炭站位置圖
* 港鐵公司 - 火炭站列車服務時間

類:火炭
馬場站 (東鐵綫)

**馬場站**（，）係港鐵嘅鐵路站，喺香港沙田西北面，專為沙田馬場而設，只喺沙田馬場跑馬先開。

馬場站喺港鐵票務系統中，接近東鐵綫本地路段收費，其中，馬場站喺兩鐵合併有減價，學生亦可以畀「特惠車費」（但係一般情況底下學生唔可以喺呢嗰站出閘）；然而，由於馬場站嘅收費較高同埋車站性質特別，所以上水－尖東全月通或部份港鐵紀念車票喺呢個站唔適用。

另外，因應香港賽馬會規定，未滿18歲人士喺賽馬日唔可以入馬場。因此畀3歲至11歲小童遊客用嘅「小童遊客全日通」唔可以喺呢個站用。同時小童八達通卡同未滿18歲人士所持有嘅個人八達通卡（包括已加註「學生身分」或「殘疾人士身分」嘅個人八達通卡）喺呢個站亦唔適用（沙田馬場舉行非賽馬活動除外）。即係話，只有成人同長者先至可以喺呢個站出閘。

## 車站結構
車站喺大埔公路側邊，月台位於沙田馬場看台對面，貼住港鐵何東樓車廠。而大堂位於馬場看台，有三條橋駁去馬場同彭福公園。

### 車站樓層

### 車站大堂
大堂喺沙田馬場看台入面，因此大堂並非位於月台嘅正上方，有吐露港公路相隔。如果乘客想由月台去返大堂或者相反，都一定要用喺大埔公路（沙田段）上面嘅行人天橋。由於呢條行人天橋駁住看台嘅中間同南面，因此車站分開做北面同南面兩個大堂，兩個大堂都有客務中心同出入閘機。

由於馬場站唔係經常開放，加上大堂喺馬場看台內，所以係唯一一個冇公眾洗手間、自動售票機、扶手電梯及升降機嘅車站，乘客需要喺其他車站買定一張車飛或用八達通回程，否則要喺客務中心排隊買飛。

### 車站月台
馬場站有2個月台，喺港鐵何東樓車廠隔離，以島式月台排列，月台喺2023至2025年加設月台幕門同每班車嘅指定方向，乘客需留意職員、月台資訊板同車站廣播嘅指示上車。

### 車站出口
馬場站設有兩個車站出口，一個位於沙田馬場看台嘅中央，另一個另位於看台嘅南面，兩個出口連去沙田馬場看台。馬場站初頭無頭等服務，後嚟先加返。

*沙田馬場、彭福公園

### 鄰接車站
馬場站係其中一個中途站，淨係沙田馬場跑馬先至開放使用，途經馬場站列車並唔停火炭站，因此乘客需要喺沙田站或大學站等下一班列車轉去火炭站。而由沙田馬場可以步行取道跨越大埔公路嘅行人天橋同埋銀禧花園通道前往火炭站。

## 接駁交通

由於馬場站服務區域只限沙田馬場，港鐵公司並無喺車站街道圖提供接駁交通資訊。

*九巴
**賽馬日特別路線：848、868、869、872、872X、887、888、889、891、893
*專線小巴   
**60R - 沙田站 ↔ 彭福公園

## 利用狀況
馬場站只係喺馬會有馬跑嗰陣先至開，沙田馬場嘅賽馬多數喺星期六、星期日或者公眾假期日間跑，而星期三雖然多數都係喺跑馬地馬場跑夜馬，但係沙田馬場亦會開出嚟做雙邊投注，所以港鐵亦會開埋馬場站，而平時無馬跑就唔會開，不過有部分直通車會通過馬場。而所有經馬場站嘅列車都唔會停火炭站。


File:KCRERDepot 20071117.jpg|港鐵何東樓車廠
File:Racecourse Station HK entrance.JPG|位於沙田馬場嘅閘口及客務中心
File:馬場站東鐵線2.JPG|馬場站看台出入口
File:馬場站東鐵線.jpg|馬場站兩邊月台
File:馬場站東鐵線3.JPG|馬場站翻新緊嘅2號月台


## 上一站‧下一站

## 出面網頁

* 港鐵公司－馬場站街道圖
* 港鐵公司－馬場站位置圖
* 港鐵公司 - 馬場站列車服務時間
粉嶺站

**粉嶺站**（；）(合併前叫粉嶺火車站)係港鐵一個喺香港粉嶺嘅鐵路車站。本站同沙田站同時係香港兩個最早通車，而且而家仍然提供鐵路服務嘅車站。

粉嶺站係一個地面車站。月台中間有扶手電梯連接上面嘅大堂，而大堂分為南北出入閘口，出閘之後喺左右兩邊分別有連接住粉嶺名都，同埋橫跨九號幹線直到百和路嘅出口，而南閘口就相反。喺2號月台嘅第9卡有個閘口可以直接去路面小巴站，未有呢個閘口之前嘅設計同未擴建前嘅上水站有啲似樣。月台係兩個側式月台。

## 車站結構
### 車站樓層

### 車站出口
粉嶺站有4個出口，其中A、B出口都連接車站南北大堂。另外，往金鐘嘅2號月台另設C出口連接粉嶺車站路，方便乘客由其他交通工具轉東鐵綫去九龍。

#### 車站大堂
*A - 粉嶺名都
**A1 - 粉嶺政府合署、粉嶺法院大樓、粉嶺裁判法院、粉嶺遊樂場、聯和墟、上水分區警署
**A2 - 粉嶺名都、明愛粉嶺陳震夏中學、祥華邨、粉嶺中心、粉嶺公立小學、東華三院李嘉誠中學
*B - 蓬瀛仙館
**蓬瀛仙館、碧湖花園、粉嶺救恩書院、嘉福邨、嘉盛苑、景盛苑、觀宗寺、百福花園、聖芳濟各書院、華明邨、華心邨、欣盛苑、中華基督教會基新中學、粉嶺官立中學、浩園、和合石墳場及火葬場

#### 2號月台（地面）
*C - 粉嶺火車站路
**粉嶺政府合署、祥華邨、粉嶺中心、粉嶺官立小學、粉嶺法院大樓、粉嶺裁判法院、粉嶺遊樂場、粉嶺游泳池、粉嶺名都、聯和墟、五旬節靳茂生小學、上水分區警署

### 鄰接車站

## 利用情況
粉嶺站使用量龐大，繁忙時間無論通往百和路定係粉嶺中心嘅車站出入口都人頭湧湧，朝早繁忙時間往金鐘方向月台迫到水洩不通，再加上前一站上水站嘅乘客量更驚人，間中會有粉嶺站乘客上唔到車嘅情況。而粉嶺站朝早亦有大量往來上水同粉嶺嘅學生使用，咁啱返學時間又撞正返工人士出門口時間，令粉嶺站朝早七點九到八點鐘時段更加迫。

另外，由於粉嶺站附近都係住宅區，所以非繁忙時間乘客量唔夠位於北區心臟地帶嘅上水站多人。

## 接駁交通
粉嶺車站係粉嶺一帶交通樞紐，有巴士去粉嶺附近主要地區好似：聯和墟、和合石一帶，亦有車去沙頭角。而遠啲嘅地方就可以撘小巴去，例如鶴藪、坪輋、龍躍頭、丹竹坑、小坑村同鹿頸。

### 粉嶺車站路巴士站
* 九巴
** 78K - 上水 ↔ 沙頭角（經：新運路、彩園路）
** 79K - 上水 ↔ 打鼓嶺（經：馬會道）
** 270P - 上水 → 九龍站
** 278K - 聯和墟 ↺ 粉嶺站
** T270 - 粉嶺（祥華）→ 尖沙咀東（麼地道）
** N78 - 上水 ↔ 沙頭角（經：皇后山）
* 城巴
** B7 - 上水 ↔ 香園圍口岸
* 專線小巴
** 52A/56A - 粉嶺站 ↔ 聯和墟和滿街（聯和墟新街市、帝庭軒）
** 54A - 粉嶺站 ↔ 聯和墟榮福中心

### 粉嶺站小巴總站
* 專線小巴
** 52B - 粉嶺站 ↔ 鶴藪
** 52K - 粉嶺站 ↔ 坪輋
** 54K - 粉嶺站 ↺ 龍躍頭 （經：麻笏圍、老圍、永寧圍、東閣圍、麻笏村、永寧村及祠堂村）
** 56B - 粉嶺站 ↔ 丹竹坑
** 56C - 粉嶺站 ↔ 小坑村
** 56K - 粉嶺站 ↔ 鹿頸
** 501A - 雍盛苑 ↺ 聯和墟（八達通轉乘優惠）
** 501K - 欣盛苑 ↺ 聯和墟（八達通轉乘優惠）

### 百和路巴士站
* 九巴
** 70K - 華明 ↺ 清河
** 76K - 朗屏邨 ↔ 華明
** 261X - 屯門市中心 ↔ 祥華
** 270A - 上水 ↔ 尖東麼地道
** 270B - 上水 ↔ 奧運站
** 270S - 尖沙咀東（麼地道） → 粉嶺（聯和墟）
** 273 - 華明 ↺ 粉嶺站
** 273A - 彩園 ↺ 華明
** 273D - 上水 ↺ 華明
** 273S - 華明 ↔ 粉嶺站
** 274 - 上水（太平） → 烏溪沙站
** 277P - 上水（天平） ↔ 藍田站（平日繁忙時間服務）
** 278P - 上水（太平） → 荃灣（如心廣場）
** 278X - 上水 ↔ 荃灣（如心廣場）
** 279X - 聯和墟 ↔ 青衣站
** T277 - 上水 ↔ 藍田站（經九龍灣商貿區，平日繁忙時間服務）
** N73 - 沙田市中心 ↔ 落馬洲
** W3 - 上水 ↔ 佐敦（西九龍站）（平日上午繁忙時間由上水開出同下午繁忙時間由佐敦（西九龍站）開出班次，會繞經粉嶺南（百和路））
*過海隧道巴士
** 678 - 上水 ↔ 銅鑼灣（東院道）
** 978 - 華明 ↔ 灣仔（北）
** N373 - 聯和墟 ↔ 中環（港澳碼頭）
* 龍運巴士
** A43 - 聯和墟 ↔ 機場
** N42A - 聯和墟 ↔ 
** NA43 - 聯和墟 ↔ 港珠澳大橋香港口岸

### 新運路巴士站
* 九巴
** 70K - 華明 ↺ 清河
** 78A - 皇后山 ↺ 粉嶺站
** 277X - 藍田站 ↔ 聯和墟
** 279X - 聯和墟 ↔ 青衣站
* 龍運巴士
** A43 - 聯和墟 ↔ 機場

## 車站周邊
附近係住宅區。不過由於車站貼住大型屋苑，好似粉嶺名都、粉嶺中心、祥華邨、華明邨、華心邨等，呢啲屋苑都有好多唔同嘅食肆，價錢又比上水嘅平。所以，唔少由大陸返到嚟香港嘅人，都會喺粉嶺站落車，順便食返餐同慳返一個站火車錢（港幣2蚊至24.4蚊不等，以成人八達通搭普通等計算）。不過，亦由於附近嘅祥華邨有好多中、小學，所以喺午飯時間會見到有好多人喺度食晏。

而以下嘅地方亦都喺粉嶺站附近：
*聯和墟
*嘉盛苑
*帝庭軒
*蓬瀛仙館
*和合石墳場
*粉嶺裁判法院
*蝴蝶山 (蝴蝶山徑)

## 史
粉嶺站做過沙頭角支綫總站。

## 上一站‧下一站

### 列車班次

## 出面網頁
* 港鐵公司－粉嶺站街道圖
* 港鐵公司－粉嶺站位置圖
* 港鐵公司－粉嶺站列車服務時間
大學站 (東鐵綫)

**大學站**（；）係位於香港沙田區嘅港鐵車站，之前叫**馬料水站**，喺1966年改名做大學站，以車站旁邊嘅香港中文大學而得名。

## 車站結構
大學站係一個地面車站，但主要大堂係位於2號月台側邊嘅下一層，同時有另一個較細嘅大堂喺1號月台側邊。2個大堂同埋月台由兩條路軌下嘅通道連接（一條喺收費區內，一條就喺非收費區）。收費區嘅通道喺中文大學嘅一邊設有閘機。雖然大學站望落好似同香港中文大學有一段距離，但係1號月台設有另一個西面大堂通往香港中文大學，並設有閘機方便出入。

大學站設有兩個側式月台，月台只有中央部份設有上蓋，兩端都係露天。本站係三個設有「空隙黑點」提示嘅車站之一（另外兩個係九龍塘站同旺角東站），兩個月台都喺急彎之上（列車限速係每小時55公里），空隙係港鐵中最闊嘅，可達34厘米，因此乘客較易發生墜軌意外。

### 車站樓層

### 車站出口
#### 車站大堂
*A - 香港中文大學
**香港中文大學、中大校巴站2、利黃瑤璧樓、何添樓、信和樓、大埔公路
*B - 澤祥街
**澤祥街、巴士總站、香港科學園巴士站、中大鄭裕彤樓、香港沙田凱悅酒店、水警北分區總部

#### 一號月台
*C - 香港中文大學
**香港中文大學、中大校巴站1、利黃瑤璧樓、信和樓
*D - 綜合教學樓
**綜合教學樓（建築學院）、眾志堂、中大校巴站3及4、龐萬倫學生中心、伍何曼原樓、康本國際學術園

### 鄰接車站

## 車站周邊

大學站隔離就係香港中文大學，遠少少有香港科學園同馬料水碼頭。車站隔離有個巴士總站，有巴士同小巴去馬鞍山同科學園。

## 接駁交通
大學站響馬料水，因為附近有馬料水碼頭去新界東北，所以曾經係交通樞紐。後尾馬鞍山西面近沙田海一帶發展做新市鎮，起咗好多路，水上交通無咁重要，變成去東北平洲、塔門同黃石嘅碼頭。相反大學站就變成鐵路轉去馬鞍山一帶交通樞紐仔，有巴士同小巴站。家下有車去到馬鞍山東面十四鄉。自從有埋馬鞍山鐵路（而家屯馬綫一部分），呢處嘅角色就唔係咁重要。不過新界北或者由深圳坐鐵路落嚟，搭南行去馬鞍山嘅乘客，喺呢度轉車方便好多。

*九巴：
**43P 荃灣西站 ↔ 香港科學園
**82C 沙田（廣源）↔ 香港科學園第三期
**87K  大學站 ↺ 錦英苑
**87S  大學站 ↺ 錦英苑（只限平日繁忙時間服務）
**99R  大學站 ↔ 西貢（北）（只限假日服務）
**263A 屯門站 ↔ 香港科學園第三期
**272A 大學站 ↺ 白石角
**272K  大學站 ↺ 香港科學園
**289K  大學站 ↺ 富安花園
*龍運巴士：
**A47X（特別班次）  大埔（太和） ↔ 機場（地面運輸中心） （繁忙時間服務，經白石角及科學園）
*城巴：
**582
*專線小巴：
**27B 白石角（天賦海灣）↔ 沙田站（排頭街） （只限平日繁忙時間服務）
**807A  大學站 ↔ 馬鞍山站
**807C  大學站 ↔ 海柏花園
**807K  大學站 ↔ 十四鄉井頭
**807S  大學站 ↔ 大洞（只限平日繁忙時間服務）
**807X  大學站 ↔ 烏溪沙站
*香港中文大學校巴：
**大學站 ↔ 逸夫書院
**大學站 ↔ 新亞書院
*香港教育學院校巴：
**大學站 ↔ 香港教育學院
*翠華船務：
**馬料水 ↔ 塔門（經深涌及荔枝莊）
**馬料水 ↔ 東平洲

## 利用狀況
大學站大堂外嘅公共交通交匯處設有巴士同小巴駛經連接9號幹線吐露港公路馬料水段同2號幹線大老山公路去對面嘅馬鞍山路，橫跨沙田海嘅架空天橋去馬鞍山住宅區，以前大學站係馬鞍山居民出入市區嘅重要車站，即使馬鞍山綫通咗車，由馬鞍山去羅湖／落馬洲嘅乘客都係喺呢個站上車比較方便，所以呢個站仍能維持有一定人流。

另外，每逢馬場站開放，大學站會做一個臨時轉綫站，往金鐘方向列車嘅乘客要去馬場站，必須喺大學站等經馬場站嘅列車。而去火炭站嘅乘客搭咗經馬場站嘅列車，亦要喺大學站等經火炭站嘅列車。而喺2008年北京奧運同殘奧會期間，前往沙田主賽場睇馬術比賽盛裝舞步賽事同場地障礙賽嘅觀眾，都要喺呢個站出面轉大會嘅穿梭巴士HK1。

## 車站歷史
### 車站命名
大學站之前叫**[[馬料水]]站**，喺1956年9月24號正式啟用。車站啟用初期每日只有南北行各三班列車停站。隨住香港中文大學落成，喺1966年12月11號宣佈改名做大學站。

2007年12月2號兩鐵合併，東鐵綫現有大學站，同起緊嘅港鐵港島綫西延香港大學站，站名重複。當其時港鐵未就此事有所定案。有類似情況嘅旺角站，九廣東鐵旺角站就改名做東鐵綫旺角東站。有輿論認為依傳統地名，東鐵綫原有嘅大學站應恢復原名**馬料水站**，新起嘅大學站就命名石塘咀站，但港鐵發言人指港島綫西延大學站重未正式命名，並重申名稱將會反映該區嘅地區特色。2009年，港島綫西延動工起之後，港鐵將港島綫西延大學站正式改做**香港大學站**；不過大學站並無喺港島綫西延通車後改名做「中文大學站」。

### 加設D出口

2012年9月28號，港鐵為應付三三四新學制下增加學生人數，並且方便前往新教學大樓（康本國際學術園、伍何曼原樓及李兆基建築學大樓）同校巴站嘅人士，而增設D出口。該出入口距離中文大學新綜合教育大樓只有約3分鐘路程。

新出入口採用環境保護設計，大量採用自然光，由混凝土、隔熱玻璃同反光板所組織設計，陽光從指縫滲進入車站，預計每年可以慳三分一電力；又採用特別設計，方便收集雨水〈儲水量容達5,500升〉，用以灌溉附近嘅植物；出入口外牆留有空間，畀自然風吹入車站大堂，同樣畀熱空氣從頂部透氣孔排走；而出入口內木櫈亦由舊有嘅鐵路枕木改裝。工程獲美國綠建築協會頒發「領先能源與環境設計」銀獎。

### 事故
#### 列車出軌事故
1988年6月4號下晝兩點，一列九廣鐵路（英段）南行貨運列車喺大學站以北嘅白石角出軌，直到第二日朝早10點40分恢復服務。期間九鐵服務中斷咗成日。九鐵方面派出接駁巴士疏導乘客，但場面混亂。例如喺沙田站，夜晚大批乘客爭先恐後上接駁巴士，有人甚至爬窗上車。出事嗰段鐵路本來係個急彎，後來喺1995年拉直。而家係香港教育學院運動場。

2019年7月25號凌晨四點，一列東鐵綫北行工程車喺大學站以北嘅香港科學園出軌，直到下晝兩點幾恢復服務。期間港鐵服務中斷咗成朝。港鐵方面派出接駁巴士疏導乘客，但場面混亂。例如喺沙田站，朝早大批乘客爭先恐後上接駁巴士。出事嗰段鐵路本來係個急彎。

#### 車站被破壞
11月12號香港中文大學衝突期間，大學站遭到大規模破壞，被迫封閉，東鐵綫通返車之後好多日都要飛站，到12月21號至用得返，而D出口要到2020年1月12號至用得返。

## 上一站‧下一站

### 列車班次

## 攷

## 出面網頁
* 港鐵公司－大學站街道圖
* 港鐵公司－大學站位置圖
* 港鐵公司－大學站列車服務時間
旺角東站

**旺角東站**（；），之前叫過**油蔴地車站**（注意「地」字有特殊地名變調，；）、**旺角車站**（；）；，係港鐵嘅車站，喺香港旺角聯運街。九廣鐵路一九一零年十月一號通車，嗰陣本站叫做**油蔴地車站**。一九六九年改名**旺角車站**。八十年代呢個站因應九廣鐵路電氣化而需重建，新車站喺一九八二年五月四號啟用。呢個站設有島式月臺一個，兩邊爲一號二號月臺，側式月臺一個，叫三號月臺。二零零七年十二月二號，兩鐵合併。為免同原地下鐵路旺角站撞名，原九鐵嘅旺角車站改名**旺角東站**。而彌敦道嘅旺角地鐵站，就唔變。

旺角東站同旺角站，兩站唔通，要過行人天橋系統，行兩三個字。兩站間轉搭無論用八達通定單程車票都當兩段車程，入閘要畀過錢，唔似尖沙咀站同尖東站噉出站轉乘之後當一程車嚟計車費。

## 車站結構
### 車站樓層

### 車站月台
旺角東站設有3個月台，以1個島式月台同埋1個側式月台排列，所有月台冇裝月台幕門。1號同2號月台共用同一個島式月台，主要處理往上水方向嘅列車，有部份（兩班）由新界開出嘅列車用1號月台為南行方向嘅終點站，並隨即分別折返大埔墟及火炭，間中都有部份列車停喺嗰個月台。3號月台係側式月台，主要處理往金鐘方向嘅列車。

旺角東站喺早期興建時月台較窄，畀乘客等車嘅空間較少。加上車站嘅彎度較高，為咗遷就唔同闊度嘅列車駛經月台，故此列車同月台之間條罅較大，成為其中三個設有「空隙黑點」提示嘅車站之一（另外兩個係九龍塘站同埋大學站）。由於乘客容易喺嗰個站發生墜軌等意外，現時港鐵公司研究喺嗰個站安裝月台伸縮板同埋月台閘門嘅可行性，但目前計劃一直未有動工時間表。

### 車站大堂
#### 車站商店及自助服務
旺角東站喺2009年翻新前主要商店有美心MX、7-11便利店、美心西餅同找換店。車站進行翻新工程後，引入多種唔同類型商店，包括飾物、書店及個人護理店等。

### 車站出口
*A - 停車場
*B - 旺角政府合署
**旺角政府合署、亞皆老街、九龍維景酒店、仕德福酒店、港鐵旺角站、公共運輸交匯處、先達廣場、通菜街（女人街）、染布房街、太平道、THE FOREST、旺角水月宮、山東街、豉油街、聖公會諸聖座堂、麥花臣球場、麥花臣匯、SKYPARK、拔萃男書院、諸聖中學、東華學院、神召第一小學
*C - 洗衣街
**洗衣街、弼街、花園街、金魚街、始創中心、港九潮州公學、伊利沙伯中學
*D - 新世紀廣場
**新世紀廣場、花墟、太子道西、帝京酒店、園圃街雀鳥花園、Prince Central

### 鄰接車站

## 接駁交通

*港鐵：
**、太子站、旺角站
*九巴
** 24 - 啟業 ↺ 旺角（乘客要經行人天橋行去洗衣街上車）
** 27 - 順天 ↺ 旺角（乘客要經行人天橋行去旺角道上車）
** 44  - 旺角東站 ↔ 青衣邨
** 58X - 旺角東站 ↔ 良景邨
** 59X - 旺角東站 ↔ 屯門碼頭
** 67X - 旺角東站 ↔ 兆康苑
** 93K - 旺角東站 ↔ 寶林
** 293S - 坑口銀澳路 ↔ 旺角東站
** N293 - 旺角東站 ↔ 尚德（通宵路線）
**其他路線：1、1A、2X、3C、12A、42、81S、87D、87E、95、203C、203S、281A、296P、N216
*過海隧道巴士
**104、113
*城巴
** 701 - 海麗邨 ↺ 旺角（經南昌站，乘客要經行人天橋行去旺角道上車）
** 701A - 海盈邨 ↺ 旺角（乘客要經行人天橋行去旺角道上車）
** 793 - 蘇屋 ↔ 將軍澳工業邨
** 701S - 海麗邨 ↺ 旺角（經南昌站，乘客要經行人天橋行去旺角道上車，通宵路線）
** N796 - 將軍澳站 ↺ 尖沙咀
*專線小巴
** 12  - 旺角東站 ↔ 白田
** 12A - 旺角東站 ↔ 大角咀（中匯街）
** 12B - 旺角東站 ↔ 大角咀（港灣豪庭）
** 74 - 九龍站 ↺ 旺角
** 79K - 旺角東站 ↺ 栢景灣

## 利用狀況

由於旺角東站上蓋設有大型綜合商業物業發展項目──新世紀廣場嘅購物商場以及寫字樓，而附近又有花墟，再加上有有蓋行人天橋系統接駁到彌敦道同埋旺角站一帶購物區及商業大廈，因此個站有好高乘客量支持。

## 車站歷史

### 命名、啟用同第一次更名
旺角東站最初叫「油蔴地站」，同而家旺角東站位置相同，於1911年隨九廣鐵路（英段）通車啟用。1969年站名由油蔴地站改做「旺角車站」。1980年代，為配合九廣鐵路電氣化，旺角車站原址重建，變成而家咁嘅樣。

### 旺角貨場

旺角東站1號月台旁邊曾經有個貨物分流貨場，名為**旺角貨場**（），入口喺聯運街。後來因鐵路貨運服務萎縮而曾經空置，九廣鐵路公司遂以簽訂使用協議形式出租貨場，例如租過畀嘉士伯（香港）有限公司作為物流中心，亦曾引起質疑違反批地條款。兩鐵合併後，港鐵喺大閘前嘅「旺角貨場」名前面加上「港鐵」兩個字，貨場亦名**嘉士伯（香港）物流中心**（）。現時嘉士伯（香港）已遷出，貨場交返港鐵營運，港鐵有意用作替代停泊因沙中綫工程而改建紅磡貨場嘅東鐵綫工程車。

另外，1號月台嘅左邊係旺角貨場，喺九鐵時代因為貨運量下跌而棄用並由一間紙品公司租用作貨倉用途，兩鐵合併之後由嘉士伯公司租用。

### 車站翻新
為配合新世紀廣場落成旺角東站曾經喺1997年進行過一次翻新同擴建工程，將成個大堂同埋月台翻新。

#### 翻新月台
兩鐵合併後，港鐵公司翻新東鐵綫各月台，以遮掩車站殘舊觀感。工程包括重新為各車站配主題色，並加入花嘅代表，為月台橫樑同埋柱翻上月台配色嘅油漆，貼上印有車站主題花嘅圖案、車站附近/主題建築物/街道、車站名書法字牆紙，加設/更新直立站牌、路線圖、指示牌、告示等等。此站配色為深綠色，主題花為蓮花，街景為女人街。

### 兩鐵合併

2007年12月2號隨住兩鐵合併，為免同響彌敦道嘅旺角站撞名，於是改名做**旺角東站**。

## 車站藝術
旺角東站設一組車站藝術品，位於大堂。

## 事故
2025年12月22號下午大約2點，港鐵旺角東站發生工業意外。當時有4個男工人喺職員更衣室做天花裝修工程，期間懷疑吸入一氧化碳，唔舒服而暈倒。佢哋之後獲救送院，其中一名工人一度陷入昏迷。工業傷亡權益會幹事梁金愛表示，涉事嘅發電機其實唔適合喺室內使用，認為負責工程嘅公司喺安全管理方面有好大問題。再加上意外發生喺大型企業嘅場地，實在令人難以接受。港鐵方面回應指，天花翻新工程期間需要用燃料發電機，現場亦有臨時抽風系統，工人同時有配戴相關保護裝置。公司已經下令即時暫停工程，會配合相關政府部門做調查。

## 未來發展
### 東鐵綫車站翻新工程
港鐵公司為迎接東鐵綫營運百周年，決定為各個東鐵綫車站進行翻新工程，並以「融入大自然」嘅設計及建築概念，翻新各個車站。旺角東站將會優先進行翻新工程，包括車站大堂嘅天花將用特色環形通花吊飾設計，並使用更多石材，引入更多自然光，車站原有建築物料金屬感覺會減低，並會加建更多車站商店，重建客務中心以及改建A、B出口等工程，改建同翻新工程已經大致完成，成個工程響2010年12月完成。

### 車站重建
兩鐵合併之前，九廣鐵路公司正研究重建呢個站，順帶擴建新世紀廣場等現有設施。當時九鐵預料重建後嘅車站將會喺現址南面，更接近旺角市中心以及位於彌敦道嘅旺角站，但計劃一直擱置至今。

## 上一站‧下一站

### 列車班次

## 參考

## 出面網頁
* 港鐵公司－旺角東站街道圖
* 港鐵公司－旺角東站位置圖
* 港鐵公司－旺角東站列車服務時間
南昌站 (香港)

**南昌站**（，）係港鐵同嘅轉車站。個站喺香港西九龍填海區，屬深水埗區；近深旺道、欽州街同東京街西。

個站喺地鐵同九鐵合併前係佢哋唯一夾份用嘅站；由九廣鐵路負責土木工程，地鐵負責機電工程。

南昌站嘅路軌同月台喺地面但唔通出去；大堂就喺地底；有4個側式月台，全部有幕門。機場快綫就喺中間穿過。

## 站名

南昌站喺早期規劃嗰時係叫**欽州街站**（）。

後來九廣鐵路公司喺九廣西鐵建造期間搞公開命名比賽（但當九鐵揭曉賽果時突然變咗做『站名競猜比賽』），最終「南昌站」被選為正式車站名。站名源自車站附近嘅南昌邨同南昌街，之但係最近本站嘅屋邨其實係富昌邨。

## 車站結構
### 車站樓層

### 車站大堂
南昌站車站大堂嘅收費區內設有車站商店及洗手間。

### 車站月台
南昌站設有2個側式月台及1個島式月台，全部設有月台幕門。

### 車站出口
南昌站喺西九龍填海區內、西九龍公路架空路段下面，隔離係深旺道、欽州街西同埋東京街西。呢度原本係深水埗碼頭，因鄰近公共屋邨南昌邨而得名，但最近呢個站嘅公共屋邨係富昌邨。

*A - V Walk  
**A1 - V Walk、南昌薈、深水埗公園/深水埗公園游泳池、長沙灣蔬果批發市場、庫務大樓（選管會）、富昌邨、碧海藍天、興華街西、麗閣邨、海麗邨、海達邨、凱樂苑、東京街西、英華書院/小學
***設有升降機及失明人士引導徑往返地面 
**A2 - V Walk 
***設有失明人士引導徑往返地面  
*B - 副食品批發市場
**SOHO WEST、長沙灣副食品批發市場、海盈邨、維港匯
***設有升降機往返地面
*C - 連翔道北
**連翔道北、海輝道、海帆道
*D - 南昌邨
**D1 - V Walk、西九龍中心、宏創方、深旺道、深水埗警署、長沙灣政府合署、欽州街、北河街市政大廈、南昌公園、港灣豪庭、麗安邨、怡靖苑、南昌邨、榮昌邨、愛海頌、君滙港、欽州街西
***設有失明人士引導徑往返地面
**D2 - 匯璽、V Walk

### 鄰接車站

## 車站周邊

* 南昌邨
* 富昌邨
* 海麗邨
* 長沙灣副食品批發市場
* 長沙灣魚類批發市場
* 南昌公園
* 深水埗公園/深水埗公園游泳池

## 接駁交通
*九巴：
** 6F - 麗閣邨 ↔ 九龍城碼頭（平日上晝繁忙時間唔經）
** 12 - 海麗邨 ↺ 尖沙咀麼地道
** 12A - 海麗邨 ↔ 黃埔花園
** 18 - 長沙灣（海達邨） ↺ 愛民
** 36A - 梨木樹 ↺ 長沙灣（海達邨）
** 286C - 長沙灣（海達邨）↔ 利安
* 城巴：
** 79X - 粉嶺皇后山 ↔ 長沙灣（甘泉街）
** 701 - 海麗邨 ↺ 旺角
** 702 - 海麗邨 ↔ 又一村
** 702A - 碧海藍天 → 白田邨（繁忙時間行走）
** 702B - 白田邨 ↺ 海盈邨
** 702S - 蘇屋邨 ↺ 長沙灣（深盛路）/富昌邨（繁忙時間服務）
** 701S - 海麗邨 ↺ 旺角（通宵線）
** A21 - 機場 ↔ 紅磡站
* 過海隧道巴士：
** 118 - 長沙灣（深旺道）↔ 小西灣（藍灣半島）
** 118P - 長沙灣（深旺道）↔ 小西灣（藍灣半島）（經杏花邨，繁忙時間服務）
** 905P - 茘枝角 →  灣仔（港灣道）（平日下晝繁忙時間服務）
** 914 - 海麗邨 ↔ 天后站
** 914P - 海麗邨 → 天后站（經維港灣及灣仔北，不經佐敦，平日上晝繁忙時間行走）
** 914X - 海麗邨 → 天后站（經灣仔北，平日上晝繁忙時間行走）
** 971 - 海麗邨 ↔ 石排灣
** N118 - 長沙灣（深旺道）↔ 小西灣（藍灣半島）（通宵服務）
* 九龍專線小巴：
** 75 - 南昌站 ↺ 長沙灣（青山道）

## 利用狀況
由於呢個站嘅位置偏離原有已發展地帶，而鄰近嘅大多係住宅區，所以自開幕以來都倚靠接駁交通前往各區。雖然呢個站以前設有免費接駁巴士K16號前往尖沙咀，但西鐵綫車費好乸利，好少乘客使用南昌站轉車，搞到初期人流好少。

之後九廣鐵路推出西鐵節日通（西鐵自悠通）同埋西鐵全月通等平過巴士嘅車飛，吸引乘客搭西鐵。喺2004年8月22號開始，新巴路線701同埋702同西鐵提供免費轉乘優惠，由於701及702線巴士分別直達旺角同深水埗市中心，因此能夠吸引乘客改用西鐵經本站出入市區，使本站人流大幅上升。不過呢個轉乘優惠已經喺2007年12月1號起取消。

適用喺西鐵綫自悠通嘅新巴路線轉乘優惠先喺2007年1月1號取消；兩鐵合併後，港鐵公司維持月票同埋日票計劃，但月票喺2007年12月1號開始取消新巴路線轉乘優惠，再加上港鐵喺2008年9月28號將本站、美孚、九龍塘站嘅收費區統一，去九龍市區嘅乘客改經美孚站轉車，本站人流稍為回落。2009年九龍南綫通車後，東涌綫乘客可以轉西鐵綫出尖沙咀同紅磡，經本站轉車嘅乘客有所回升。

喺V Walk同附近物業入伙之後，本站嘅使用量都增加咗好多。

## 車站歷史
南昌站於2000年10月5號動工，由九廣鐵路公司起，車站嘅土木工程（建築工程）由九廣鐵路負責，而機電工程就由地鐵負責。

南昌站喺2003年12月16號配合九廣西鐵試搭日而率先試用，並喺2003年12月20號九廣西鐵全線通車時正式啟用。車站啟用初期由九廣鐵路同埋地鐵共同營運。

由於車站係首個九廣鐵路同地鐵共用嘅鐵路車站，為咗方便乘客由九廣西鐵轉東涌綫前往香港島同大嶼山，因此車站售票同轉乘設施都同其他兩鐵轉車站唔同。南昌站中間有幾部轉車閘機同埋牆（2008年拆咗），用嚟分隔兩鐵嘅管理範圍。而持有八達通乘客可以於轉車閘機直接往返兩間公司嘅收費區，唔使自其中一個收費區出閘然後再入閘。

;兩鐵合併
2007年12月2號，由於兩鐵合併，南昌站統一由港鐵管理，九廣西鐵改名為西鐵綫。由當日起，乘客用八達通轉綫，可減收轉車錢。

港鐵公司為咗統一形象，喺兩鐵合併前後喺西鐵綫範圍內更改有關指示牌同埋清走「九廣鐵路」字眼。

隨住兩鐵合併，港鐵喺2008年9月28號簡化咗西鐵綫同東涌綫之間嘅轉乘設施，包括拆除南昌站大堂嘅轉車閘機，同埋鑿開1號及4號月台間之間嘅牆，加設轉車通道畀東涌綫乘客橫過對面月台轉西鐵綫，但實際上好少人噉樣轉車。

早喺兩鐵合併之前，當時嘅地鐵公司曾經研究將西鐵綫上下行行車方向對調。如果成事，來自新界嘅西鐵綫乘客就可以行過對面月台轉搭東涌綫過海，相反東涌綫乘客又可以行過對面搭西鐵綫去廣東道、尖東同紅磡一帶。但將上下行月台方向對調唔係話調就調，更涉及到改動成條西鐵綫嘅信號系統，結果呢個構想最終冇實行到，來自新界嘅西鐵綫乘客搭東涌綫過海，始終都係要兜路落大堂再上返東涌綫往香港方向嘅月台，未能享受跨月台轉乘之便。 

;九龍南綫
2009年8月16號，九龍南綫通車，西鐵綫延長去紅磡站，南昌站改做西鐵綫中途站。

;沙田至中環綫
2021年6月27號，屯馬綫全綫通車，西鐵綫併入屯馬綫，南昌站變成屯馬綫中途站。

## 上一站‧下一站

### 列車班次

## 註

## 出面網頁
* 港鐵公司－南昌站街道圖
* 港鐵公司－南昌站位置圖
* 港鐵公司－南昌站列車服務時間
錦上路站

**錦上路站**（）喺香港嘅元朗錦上路西南面，近住八鄉同錦田，係港鐵嘅其中一個車站，呢個站亦係港鐵範圍嘅車廠同總部大樓嘅所在地。

本站係港鐵重鐵車站中，唯一一個以成個街名命名嘅車站；但係，本站唔係位於錦上路旁邊，而係相距大約半公里距離。

## 車站結構
錦上路站全長280米，外牆係磚紅色，好有中國傳統特色，另外喺四週圍嘅空地種滿晒樹，呼應四週圍嘅鄉村環境。地面層設計配合當地比較空曠嘅鄉村環境，由於錦上路站呈東南－西北走向，因此地面層向東多數以透明玻璃組件做牆身，而向西嘅係啡紅色磚牆，有助爭取東邊嘅陽光進入室內，令東邊有廣闊鄉村視野之餘，亦防止下晝西斜過猛嘅陽光令到室內氣溫急升。

### 車站樓層
本站共分兩層，地下係車站大堂、另設公共運輸交匯處、停車場及單車停泊處，而一樓就係月台。

### 車站月台
錦上路站設有一個島式月台，1號月台往屯門方向，2號月台往烏溪沙方向。2號月台路軌旁邊設有預留月台嘅平台基座，用嚟起第二個島式月台，容納擬建嘅北環綫。

### 車站出口

*A - 港鐵錦田大樓
**錦河路、港鐵錦田大樓、四排石
***設有斜道往返地面
*B - 錦上路
**錦莆路、錦上路、錦田、吉慶圍
***設有斜道往返地面
*C - 錦莆路
**錦莆路、石湖塘、東匯路、恒莆新苑
***設有斜道及失明人士引導徑往返地面
*D - 柏瓏
**錦河路、柏瓏、錦上路公共運輸交匯處
***設有斜道及失明人士引導徑往返地面

### 鄰接車站
往屯門方向鄰接車站係屯馬綫，同錦上路站間嘅行車時間約4分鐘。往烏溪沙方向鄰接車站係荃灣西站，同錦上路站間嘅行車時間約6分鐘。

## 接駁交通

錦上路站因為地點有啲僻，所以唔係咁多巴士小巴行，巴士都當呢個站係新界東西一個中途站。小巴都係中途經過呢度，主要係來往錦田、八鄉各村。呢處有巴士直通落馬洲。

為方便乘客揸車或者踩單車轉港鐵，呢個站嘅西面設有停車場，有560個車位，而東面B出口外，就設有200個單車泊位嘅單車停泊處。而C出口外設有公共運輸交匯處，方便乘客轉其他路面交通工具。

*九巴
**54 - 元朗（西） ↔ 上村
**64K - 大埔墟站 ↔ 元朗（西）
**77K - 上水 ↔ 元朗（西）
**251A - 錦上路站 ↺ 上村
**251B - 大欖轉車站（八鄉路） ↺ 上村
*龍運巴士
**A36 - 錦上路站 ↔ 機場（地面運輸中心）	
**NA36 - 錦上路站 ↔ 機場（地面運輸中心）	
*新界專線小巴
**71 - 元朗泰衡街 ↔ 石湖塘河背
**72 - 元朗泰衡街 ↔ 雷公田
**78 - 落馬洲公共運輸交匯處 ↔ 大欖隧道轉車處（八達通轉乘優惠） 
**601 - 元朗鳳翔路 ↔ 北圍村
**602 - 元朗鳳翔路 ↔ 大江埔
**608 - 元朗阜財街 ↔ 橫台山
*錦上路跨境全日通：
**錦上路站 ↔ 落馬洲皇崗口岸
*市區的士站
*新界的士站

## 利用狀況
九廣西鐵（而家）通車初期，因為錦上路站偏離錦田及八鄉嘅主要地區，再加上西鐵車費貴，因此使用量近乎零；及後九鐵推出月票及日票計劃，平過巴士車費吸引乘客搭西鐵，但由於大部份接駁交通工具都冇提供轉乘優惠，故此只有少部分乘客改用西鐵進出該站及市區。

雖然九巴251M線喺錦田區內路線過份兜路，導致該線客量不斷流失，對西鐵有利，但係縱使西鐵喺2005年推廣水頭水尾村旅遊景點，該站人流仍然處於極低水平。

自從九鐵推出泊車轉乘優惠後，吸引咗唔少揸私家車嘅錦田居民揸車去車站，再轉西鐵綫出市區，而家嘅使用量已有所改善。

港鐵九龍南綫喺2009年8月通車後，使用西鐵綫來往九龍市區更加方便快捷，所以錦上路站嘅使用率（尤其喺假日）亦繼續上升。

## 車站歷史
呢個站喺（當時叫西鐵）動工嗰時叫**錦田站**，當接近完成並諮詢居民站名嘅意見時，八鄉居民認為車站位於錦田同八鄉中間，應叫做「錦田八鄉站」，並引發錦田同八鄉兩地居民爭拗，最後九廣鐵路公司只好將站名改做「**錦上路站**」。因為錦上路係車站起嗰時最接近呢個站而又分隔錦田同八鄉兩地嘅道路。車站成為香港首個以道路嘅全名命名嘅重型鐵路車站。（雖然佐敦站同太子站都係用同名道路（佐敦道及太子道）命名，但站名冇「道」字。輕鐵嘅「康樂路」及「大棠道」等站，係輕軌鐵路車站。）

車站喺2003年12月20號九廣西鐵通車時正式啟用。

## 上一站‧下一站

 

### 列車班次
（由2009年8月16號開始）

## 出面網頁
* 港鐵公司－錦上路站街道圖
* 港鐵公司－錦上路站位置圖
* 港鐵公司－錦上路站列車服務時間
*